Harreman askea nahi du | Politika | Berria\nHarreman askea nahi du\nCiudadanosekin ados jartzea baztertuta, PSOEk gobernua bakarrik osatzeko asmoa adierazi du. EAJk eta EH Bilduk «nazio aniztasuna» jarri dute Sanchezen gobernua babesteko baldintza gisa\nSanchez, txalo artean. PSOEko zuzendaritza atzo arratsean batzartu zen, emaitzak aztertzeko. ZIPI / EFE Tamaina handiagoan ikusi\nHiru aukeretatik zein ahalbidetu. Hori zen Espainiako Gorteetarako hauteskundeek erantzun behar zuten galdera nagusietako bat; ea hautesleek zer aukerari ematen zioten konfiantza: eskuinen batasunari, iazko ekainean zentsura moziorako modua eman zuen eta PSOE gobernura eraman zuen gehiengoari edo erdibideko aukerari, PSOE-Ciudadanos baturari, alegia. Ekuazioan, botoek ezezagunetako bat zehaztu dute: PPren, Ciudadanosen eta Voxen baturak ez du gehiengo absoluturik; beraz, PSOEren gehiengoa eta gainerako indarren arteko aritmetika zehaztuta, argitzeko dago oraindik beste bi aukeren arteko zalantza: zer gobernabide lehenetsiko duten sozialistek.\nEz dirudi duda hori berehala argituko denik, ez eta datozen egunetan izango denik ere presidentearen inbestiduraren eta gobernuaren osaketaren berri; izan ere, besteak beste, udal eta foru hauteskundeak izango dira lau aste eskas barru. Edozein kasutan, atzo PSOEko figura ezagun batzuk hasi ziren ematen alderdiak izan ditzakeen asmoen berri. Carmen Calvo Espainiako Gobernuko jarduneko presidenteordearen arabera, PSOE bakarrik gobernatzen saiatuko da: «Gobernu aurrerakoi bat izango gara».\nZer aukera du PSOEk gobernabidea ziurtatzeko? 123 diputatu dauzka, eta 53 falta ditu gehiengo absolutua lortzeko. Inbestidurarako, Sanchezek nahikoa luke gehiengo soila lortzea bigarren bozketan, baina gutxieneko berme batzuk beharko lituzke, nagusiki urtez urte aurrekontuak ateratzeko. 173 lituzke Unidas Podemosekin (43), EAJrekin (6) eta PRCrekin (1); hiru falta 176ko gehiengo egonkor bat osatzeko. Hortaz, erabakigarriak izan litezke ERC (15), EH Bildu (4) edo Junts Per Catalunya (7). Inbestidura ia ziurra dauka Sanchezek, baina besterik da zer baldintza jartzen dizkioten legealdirako babesa emateko edo koalizio gobernu bat osatzeko. Azken aukera horren aldekoa da Unidas Podemos, baina PSOEk nahiago du kolore bakarreko exekutiboa: «Babes nahikoa dago ontzi honen lema izateko. [Unidas Podemosek] gobernu aurrerakoi gisa indartzen gaitu, eta jarrai dezakegu hasitako formulan aurrera egiten». Azken hamar hilabeteetako ereduari eutsi nahi dio Calvok, eskuak aske izate aldera gaiaren arabera indar batekin edo bestearekin negoziatzeko.\nBeste aukeretako bat izan liteke Ciudadanosekin ados jartzea; gehiengo absolutua bermatuko luke horrek: 180 parlamentari. Ez dirudi, ordea, hori gorpuztuko denik, bi aldeek baztertu baitute hipotesia. Sozialisten aldetik, Meritxell Batet Lurralde Antolaketarako jarduneko ministroak: «Emaitzak ikusita, akordio hori bazter dezakegu. Kanpainan esan izan dugu: Ciudadanosekiko akordioa ez da inoiz egon alderdiaren asmoetan».\nBetoa, ordea, bi norabideetakoa da, Ciudadanoseko buruzagiek ezein babes mota ukatu baitzioten atzo Sanchezi. Albert Riveraren alderdiak biraketa agerikoa egin du urteotan; 2015eko hauteskundeen ostean, alderdi giltzarritzat aurkeztu zen, inbestidura akordioak egin baitzituen lehenik Pedro Sanchezen PSOErekin eta gero Mariano Rajoyren PPrekin. Sistemari egonkortasuna eman behar zion zentro-eskuineko alderdia zen.\nHilabeteotan, ordea, Riverak eta haren gertukoek oso gogor egin dute Sanchezen aurka, eta disimulurik gabe jarri dira eskuinean; besteak beste, PPrekin eta Voxekin Espainiaren batasunaren alde manifestazio bat partekatu zuten, eta Andaluziako Gobernua PPrekin —eta hark Voxekin— hitzartu. Herenegungo emaitzek, ordea, posizio horretan sendotu dute Ciudadanos, PPren alternatiba argia baita Espainiako eskuinaren indar hegemoniko bilakatzeko. Horrek, aldi berean, zaildu egiten dio Sanchezekin balizko inbestidura edo legealdi akordio bat lortzea, aukera hori hainbat sektorek begi onez ikusten badute ere. Antonio Garamendi Espainiako CEOE patronaleko presidenteak atzo bertan esan zuen gobernu «moderatu eta zentro ezkerreko» bat osatu beharko litzatekeela, eta erantsi zuen begi onez ikusten duela PSOEren eta Ciudadanosen arteko aliantza bat. Gauza bera eskatu zuten atzo Espainiako kazeta nagusietako editorialek. Aukera hori baztertu zuen atzo Ines Arrimadas Ciudadanoseko bozeramaileak: «Ez da inolako negoziaziorik egongo Sanchez Moncloara iristea errazteko».\nEdozein modura, emaitza hauekin Sanchezek badauka erabaki garrantzitsuak hartzeko behar den lasaitasun estrategikoa; esaterako, Kataluniako auziari modu ausartean heltzeko. «Demokrazia indartzeko lau urteko lasaitasuna» aurreikusi zuen Calvok atzo. Sanchezek suspertu du alderdia; hilabeteotan izan ez duen patxadarekin goberna dezake, eta, udal hauteskundeak gorabehera, legealdi oso bat dauka aurretik. Lasaitasun estrategiko horretan, Euskal Herriari dagokionez, ikusi beharko da Sanchezen egoerak nola eragiten duen autogobernuan eta naziotasunaren aitortzan; kanpainan zehar, Daukaguna defendatu eta dagokiguna erreklamatu izan da EAJk gehien errepikatu duen leloetako bat, eta, hiruko eskuindarraren mehatxua eta defendatzeko beharra ia erabat baztertuta, ikusteke dago zer posizio hartuko duen EAJk Euskal Herriari «dagokiona erreklamatzeko»; ia ziurra da Jaurlaritzak eta PSOEren gobernuak 1979ko estatutuan jasotako eskumenen transferentziak jasotzen dituen egutegian lanean jarraituko dutela, baina aditu batzorde bat lanean ari da Eusko Legebiltzarrean, estatus politikoan beste urrats bat emateko, eta datozen hilabeteetan ikusiko da legebiltzarretik zer estatutu proposamen ateratzen den eta PSOEk zer rol jokatzen duen horren negoziazioan eta onarpen posiblean. Hori, betiere Sanchezek bazkide gisa lehenesten baditu zentsura mozioa ahalbidetu zuten indarrak, ez Ciudadanos.\nEAJ ETA EH BILDU\nEAJko Euzkadi Buru Batzarrak bilera egin zuen atzo, emaitzak aztertzeko. Ez zuen hitz egindakoaren berri eman, baina goizean Itxaso Atutxa Bizkai Buru Batzarreko presidenteak eskua luzatu zion Sanchezi: «Badaki EAJ beti dagoela elkarrizketarako prest eta alderdi oso aurreikusgarria dela». Dena den, Espainiaren nazio aniztasuna aitortzea jarri zuen Sanchez babesteko baldintza gisa. Geroa Baik ere «indar aurrerakoien arteko elkarrizketara» deitu zuen, eta «kezka» adierazi PSOEk «antiforalistekin» akordio bat egiteko aukerarekin. Sanchezen inbestidura ahalbidetzeko prest agertu izan da EH Bildu ere, eta asmo hori berretsi zuen atzo Arnaldo Otegi indar subiranistako koordinatzaileak. Baldintzak jarri zizkion, halere: «Ciudadanosekin egin nahi badu, aurrez aurre izango gaituzte; nazio aniztasunaren alde eginda, aukera bat irekiko da».\nJokaleku horretan, 1,7 milioi boto independentista ordezkatuko dituzten 26 diputatuek garrantzia izan dezakete Espainiako Kongresuan. Igande gauean, Sanchezek esan zuen elkarrizketarako muga bakarra Espainiako Konstituzioa errespetatzea izango zela, baina Kataluniako hautesleek berriz adierazi dute aterabide demokratiko bat eman behar zaiola hango egoera politikoari. Kataluniaren auziak kanpainan eta azken urteetan izan duen zentralitatea aintzat hartuta, Sanchezen garaipenak eskuak aska diezazkioke PSOEko presidentegaiari, pauso batzuk ematen hasteko. Iradokizun gisa, Jose Luis Abalos PSOEko Antolakuntza idazkariak esandakoa: «Hautesleek erakutsi dute nahiago dutela zubiak eraikitzea eraistea baino».\nHasi orduko bukatu?\nMadrilgo Genova kalean alarma gorria piztu zen herenegun; 200.000 botoren eta bederatzi diputaturen aldea dago orain PPren eta Ciudadanosen artean. Historikoa izan da PPk hartutako kolpea, eta horrek mahai gainean jarri du Pablo Casado alderdiko presidenteak dimisioa emateko aukera. Apenas daramatzan bederatzi hilabete PPren buruzagitzan, baina baliteke porrotaren neurriak eta Ciudadanosen arrakastak auzitan jartzea haren agintea. Hauteskundeen biharamunean, alderdi osoak babestu du Casado: «Gaurtik, eta lau urtez, oposizioaren burua Casado da», esan zuen atzo Teodoro Garcia Egea PPko idazkari nagusiak, eta Mariano Rajoyk nahiz Jose Maria Aznarrek izan zuten denbora bera eskatu zuen Casadorentzat. Euskal Herritik, berdin mintzatu zen Laura Garrido legebiltzarkidea; uste du ez dela «dimisioetarako» garaia. Oraingoz kideen babesa dauka, baina maiatzaren 26an igandekoaren neurriko kolpea errepikatzeak oso ahul utz dezake Casado.


Irekia Eusko Jaurlaritza - Gobierno Vasco :: Iñaki Arriola: "Etxebizitza-politikek eskaintzan eta eskarian eragina izango duten jarduera integralak behar dituzte"\nIñaki Arriola: "Etxebizitza-politikek…\n<img src="https://bideoak2.euskadi.eus/2020/10/28/news_64178/Entrevista_Radio_Euskadi.jpeg" style="max-width:100%" alt="Entrevista_Radio_Euskadi.jpeg" />\nEntrevista_Radio_Euskadi.jpeg Iturria: Irekia\nLurralde Plangintza, Etxebizitza eta Garraioetaok sailburu Iñaki Arriola elkarrizketatu dute, gaur goizean, Radio Euskadiko “Boulevard” saioan. Bertan, etxebizitza-politiketan jarduketa integralak egiteko beharra azpimarratu du, eskaintzan eta eskarian eragina izango duten jarduketak.\nArriola sailburuak azaldu duenez, etxebizitza eta, zehazki, etxebizitza eskuragarrien arloan Sailak egiten dituen jarduerak parke publikoaren eskaintzaren hazkunde iraunkorra eta merkatu libreko alokairua ordaintzeko laguntzak konbinatzen ditu. Ildo horretan, zehaztu du gaur egun euskal erakundeek 24.000 etxebizitza kudeatzen dituztela eta eskaintza hori handitzeko asmoa dutela, zuzeneko sustapenaren bidez eta etxebizitza hutsak eskuratuz. Horri gehitu behar zaio, Arriolak azaldu duenez, Euskadin alokairua merkatu librean ordaintzeko dauden laguntzak, guztira 26.000 familia artatzen dituena.\nEspainiako Etxebizitzaren Legearen etorkizuneko proiektuan alokairuen prezioa arautuko dela iragarri dela eta, sailburuak esan du adi egon beharko dela ikusteko nola aurreikusten diren neurri horiek behin betiko lege-proiektuan, eta ea autonomia erkidegoei eta udalei arlo horrten neurriak hartzeko aukera ematen zaien. Nolanahi ere, sailburuak gogorarazi du EAEko Etxebizitzaren Legean zerga-neurriak gaitzea proposatu dela, sustapen-jarduerak eta jarduera murriztaileagoak uztartzeko. "Alokairuen gaineko fiskalitateak, zentzu batean edo bestean, alokairuak arautzen lagunduko lukeela uste dugu", gaineratu du.\nIñaki Arriolak Sailak hiri-birgaitzearen eta hiri-berroneratzearen arloan egiten dituen jarduerak ere azaldu ditu. Azken horri dagokionez, adierazi du jarduera integraleko hainbat esperientzia pilotu egin direla, etorkizunean horrelako programak sustatzeko balioko dutenak.\nEuskal Y-aren garapenari dagokionez, Arriola sailburuak adierazi du zuzeneko elkarrizketak mantentzen direla Garraio Ministeritzarekin eta ADIFekin jarduketak koordinatzeko. Eta adierazi du urte amaierarako edo datorren urtearen hasierarako zatien eta egiteke dauden jarduketen egutegi bat egongo dela, arrazoizko gauzatze-epeekin.\nEzin da prezio garestia izan, eta laguntza publikoak eta ekonomia jakinda espekulatzen amaitzen da, aitortu gabe edo diru B.\nNo puede ser precio caro y se acabe especulando a sabiendas de ayudas públicas y economía sin declarar o sumergida.\nintervencion_arriola_radio_... behera kargatu (20 MB)\nEntrevista_Radio_Euskadi.jpeg 70 KB (jpeg)


Seguridad Social:Lege-oharra\nHemen zaude: Hasiera » Lege-oharra\nGIZARTE SEGURANTZAREN ATARIA ERABILTZEKO BALDINTZA OROKORRAK\nGizarte Segurantzak jakinarazten dizu www.seg-social.es web orria eta haren mendeko azpidomeinuak eta direktorioak (aurrerantzea Ataria esango diogu) nahiz haren bidez lor daitezkeen zerbitzu edo edukiak ikusteak eta erabiltzeak Lege Ohar honetan zehazten diren baldintzei jarraituko beharko dietela. Halaber, zerbitzu edo eduki horiek ikusteko, beste baldintza orokor batzuk onartzea eska daiteke.\nHorregatik, Lege Ohar honetan adierazitako baldintzak onartzen ez badituzu, Ataria ez erabiltzea eskatzen dizugu, zerbitzuak eta edukiak erabiltzeko testu honetan jasotzen diren legezko baldintzak onartu behar direlako.\nGizarte Segurantzak eskubidea du Atarian aldaketak egiteko, aldez aurretik abisatu gabe, Ataritik edo haren diseinutik edukiak eguneratzeko, zuzentzeko, aldatzeko, eransteko edo kentzeko. Atariak eskaintzen dituen eduki eta zerbitzuak aldizka eguneratzen dira. Informazioa berehala ez denez eguneratzen, atarian jasotako informazioaren, zerbitzuen eta edukien indarraldia eta zehaztasuna beti egiaztatzea iradokitzen dizugu.\nOhar honetan jasotzen diren baldintzak alda daitezke; beraz, Ataria berriro sartzen zarenean baldintza hauek begiratzea eskatzen dizugu. Gizarte Segurantza ez da izango www.seg-social.es web orrian jasotako tresna eta informazioak erabiltzeak eragin ditzakeen kalteen erantzulea, administrazio-prozeduren hasierari, garapenari edo emaitzari buruzko erabakietan. Erabaki horiek eskumeneko zentro, erakunde edo sailetan egiaztatu beharko dira. Edonola ere, web honetan jasotzen diren informazioa eta edukiak ezin izango dira alegatu Administrazio Publikoarekin egindako prozesu kontraesankorretan. Ez du erantzukizunik hartuko eskumeneko Administrazioak inprimatutako dokumentuen eta orri hauetako argitalpen elektronikoaren artean egon litezkeen desberdintasunetan.\nAtariaren diseinua eta haren iturburu-kodeak, logotipoak, markak eta agertzen diren gaineko zeinu bereizgarriak Gizarte Segurantzarenak edo Erakunde laguntzaileenak dira, eta jabetza intelektualeko eskubideek babestuta daude. Halaber, jabetza intelektualeko eskubideek irudiak eta Gizarte Segurantzaren zerbitzarian dauden edukiak babesten dituzte.\nWebgune honetako informazioa, kontrakorik berariaz adierazi ezean, berrerabil daiteke, eta osorik edo partzialki berregin, aldatu, aldatu eta komunikatu daiteke, erabilera komertzial eta ez-komertzialetarako, baldintza hauekin:\nDebekatuta dago informazioaren edukiari naturaltasuna kentzea.\nErabiltzaileak berrerabil diren dokumentuen iturria aipatu behar du.\nErabiltzaileak berrerabil diren dokumentuen azken eguneratzearen data aipatu behar du.\nGizarte Segurantzak hirugarrenen jabetza intelektualeko eskubideak errespetatzen ditu; horregatik, webgune hau eskubideak urratzen ari dela uste baduzu iarri harremanetan, mesedez, Gizarte Segurantzarekin inprimaki honen bidez: Iradokizunak eta kexak.\nBeren web orriaren eta Gizarte Segurantzaren web orriaren artean hiperesteka bat egin nahi duten erabiltzaileek honako hau kontuan hartu beharko dute:\nHiperesteka ezartzeak ez dfu inola ere ekartzen Gizarte Segurantzaren eta ezartzen den web orriaren artean harremanik dagoenik, ez eta Gizarte Segurantzak haren edukiak edo zerbitzuak onartzea. Beraz, ez da adieraziko Gizarte Segurantzak hiperesteka berariaz baimendu duenik, ez eta gainbegiratu duenik edo hiperesteka ezartzen den web orrian eskura jarritako zerbitzuak bere gain hartu duenik.\nGizarte Segurantzak ez du bermatzen hiperestekak eskain ditzakeen eduki edo zerbitzuen kalitatea, zehaztasuna, fidagarritasuna, zuzentasuna edo moraltasuna, ez eta erantzukizunik hartzen ere. Erabiltzaileak horren ondorio, kalte edo hiperestekaren web orrira sartzeak eragin litzakeen ekintzak bere gain hartuko ditu.\nHiperesteka ezartzen den web orriak ezin du Gizarte Segurantzaren markarik, izenik, logotiporik, esloganik edo hari dagozkion bestelako zeinu bereizgarririk zian, hiperesketaren beraren zeinuak izan ezik.\nHiperesteka ezartzen den web orriak ez du legez kontrako, moralaren eta oro har onartutako ohitura onen eta ordena publikoen kontrako edukiak dituzten informaziorik izango. Halaber, ez du izango hirugarrenen eskubideen kontrako edukirik.\nGizarte Segurantzak berariaz debekatzen du “framingik" egitea edo hirugarrenek, atariaren diseinua, jatorrizko konfigurazioa edo edukiak aldatzen ditzuten beste edozein mekanismo erabiltzea.\nAbenduaren 13 Datu Pertsonalak Babesteari buruzko 15/1999 Lege Organikoaren arabera, Gizarte Segurantzak sekretu betebeharra betetzeko konpromisoa hartzen du, datu pertsonalei dagokienez, eta konfidentzialtasunez tratatuko ditu. Xede horretarako, beharrezkoak diren neurriak hartuko ditu aldatzea, galtzea, tratatzea edo baimenik gabe ikustea saihesteko.\nDatu pertsonalak biltzearen eta haien tratamendu automatizatua egitearen xedea erabiltzaileak une bakoitzean eskatutako zerbitzuak kudeatzea, handitzea, ematea eta hobetzea da.\nGizarte Segurantzaren fitxategietan jasotzen diren datuak ikusi, zuzendu, ezabatu eta aurka egin dezakezu. Haartarako, edozein baliabideren bidez jasota utzi beharko duzu bidali duzula eta jaso dugula. Eskubideak erabiltzeko, Gizarte Segurantzarako idazkia egin beharko duzu, Iradokizunak eta kexkak inprimakiaren bidez.\nGizarte Segurantzak zure datu pertsonalen babes mailei eusten die, Abenduaren 21eko 1720/2007. Dekretuaren bidez, abendurako 13ko datu pertsonalei buruzko 1571999 Lege Organikoa garatzeko Arautegia onartzen duena. Horrela, eskura dituen baliabide tekniko guztiak ezarri ditu zeuk Gizarte Segurantzari emandako datuak galtzea, gaizki erabiltzea, aldatzea, baimenik gabe ikustea eta lapurtzea saihesteko.\nGizarte Segurantzak ahalmena du Pribatutasun Politika hau aldatzeko, Espainiako Datu Babeserako agentziaren lege nobedadeetara edo jurisprudentzialetara egokitzeko. Kasu horretan, Gizarte Segurantzak aldaketa horiek jakinaraziko ditu, egindako aldaketak argi eta denbora nahikoaz azalduz eta, beharrezkoa denean, aldaketa horiek onartuz.\nAPLIKA DAITEKEEN LEGEA JURISDIKZIOA\nLege Ohar hau osatzen duten baldintzen interpretazioan edo atari honetako zerbitzuekin zerikusia duen edozein gairekin eztabaida edo gatazka sortzen bada, Espainiako Legea aplikatuko da.\nAtarira sartzean edo zerbitzuak erabiltzean sor daitekeen beste edozein gatazka ebazteko, Gizarte Segurantzak eta Erabiltzaileak Erabiltzailearen bizilekuko Epaile eta Auzitegien mendean jartzea adostuko dute, Espainiako lurraldean baldin badago.\nZIURTAGIRI ELEKTRONIKOEN POLITIKA. BALDINTZAK\nGizarte Segurantzaren zerbitzu eta izapideetara ziurtagiri elektronikoaren bidez sartu ahal izateko, nortasuna egiaztatu behar duzu, hala eskatzen zaizun kasuetan, eta aurkeztutako idazkiak elektronikoki sinatu behar dituzu. Xede horietarako, Gizarte Segurantzak onartutako ziurtagiri digitalak onartuko dira.


Ipuinak Artxiboak | 4eko 21 orrialdea Larrialdi Live\nMartina Tesser\t Aza 6, 2017 0\nAEBetako Hegoaldeko hainbat landa ospitale asko itxi dira azken urteotan. Azterketa baten arabera, ospitale horien arrazoia itxi egiten da "finantza-arazoak". Ospitale horiek beti izan dira ...\nMartina Tesser\t Abu 25, 2017 0\nNepal klima egoera larria aurreikusten du. Uholdeak 15 urteetan gehien jasaten dituztenak. FirstPost-ek adierazi du ehunka atzerritar turistek Nepalgo oihaneko safari parkean harrapatuta zeuden elefanteak erreskatatu dituztela. Hurrengo txostena ...\nMartina Tesser\t Abu 4, 2017 0\nAireportuak eta hegazkinak oporretako eta leku urrunen sinonimoak dira beti. Norbait bidaltzen zaien lana ere lotzen zaie. Hala ere, terminal batean itxaroten ari zaren zerbait gertatzen dela iruditzen zaigu. Alarma entzuten duzu ...\n"Do Harm Do" - Buruko proiektua suizidio medikuei buruz kontzientziatzeko\nMartina Tesser\t Jul 12, 2017\nGaur egun, foenomeno beldurgarria AEBetan gertatzen ari da. Suizidioaren Prebentzioarentzako Amerikako Fundazioaren arabera, suizidio tasa altuena Amerikan lanbide guztien artean dago. Izan ere, Robyn Symon-ek, bi urteko Emmy-k ...\nJune 2017: errefuxiatuen hilabetea\nEkaina 2017 izan da jaioterrietatik ihes egin duten pertsonen ehuneko handiena izan duen hilabetea. Datu harrigarriak, jendeak behar duen laguntza behar duela ulertzen laguntzen digu. Horrez gain, Errefuxiatuen Eguna izan zen 20 ekaina ...\n"Hil egingo al dut?"; EMT erantzun bat\nLarrialdi Live\t Jun 1, 2017\nLarrialdietako medikuen teknikariak gaixotasun larriki gaixo batek galdetzen duenean gertatzen da: "Ni hil egingo dut?"; Egia esan edo gezurra esatea hobe da? Noiz egin dezakezun ezer gehiago egin daiteke, gaixoaren begirada ...\nVenezuelako talibanak: paramedikoa manifestazio batean hil zen\nMartina Tesser\t 19 daiteke, 2017\nAurten EMS astean hasitako tristea izango da. Paramedikok hil egin zuen gauean Maduroko gobernuaren aurkako manifestazio batean Maracaiban. Herrialdeko beste hiri nagusietan, egoera oso iraunkorra eta tentsioa izaten jarraitzen du ...\nJimmy Kimmelrek bere seme-alabak bihotzeko bihotzak irekitzen ditu\nMartina Tesser\t 4 daiteke, 2017\nJimmy Kimmel bere ikuskizunaren atal berrian zehar bigarren semearen jaiotza iragartzen du. Hala ere, beti ez da bakarrizketa komertziala. Aita baten aitoren aitorpen emozionala bihurtzen da, bere seme-alabak beti galdu eta beldurrez ...\nMartina Tesser\t Apr 20, 2017\nInteresgarriak BADEM podcast-ekin Afrikan Larrialdietako Medikuntzari buruzko eztabaida hobetzeko konpromisoa da. Julian Fleming-ren (Medikuntza Larrialdietako Medikuntza Sailean Zuzendariordea da Western Cape-n ...\n45 minutu behin, haurraren opioideek pozoitzen dute\nLarrialdi Live\t Mar 22, 2017\nEstatu Batuetako opioideen epidemia da, nahiz eta haurrak pozoituta Haientzako Ikerketa eta Politika Zentroa eta Central Ohio Poison Center-ek zuzendutako ikerketa berri bat argitaratu du Pediatrics aldizkarian Nationwide Children's Hospital-en. From ...\naurreko 1 2 3 4 5 6 ... 20 hurrengo


Ezagutzen nauzue ezta? Hemen nago modu berri honekin zuekin egoteko. Posta elektronikoz email asko jaso ditut eta guztiei erantzutea oso zaila egiten zaidanez blog honen bidez harremanetan egongo gara.\nEuskalherriko emakume euskalduna naiz, euskara nire hizkuntza da eta asko maite dut, erabili ere asko erabiltzen dut. Azken bolada honetan keskatuta eta penaz beterik nago ume eta gazte askok, euskara jakinda, ez dutelako euskara asko erabiltzen, horrexegatik lagundu egin nahi diet ume eta gazte hauei euskara gehiago erabiltzen. Eskolaz eskola ibiltzen naiz edo haien berri izaten dut.\nBlog honen bidez hori nahi dut, zuei laguntzea euskara gehiago erabiltzen eta ikasten, eta zuen laguntza ere behar dut horretarako. Zuen ideiak behar ditut, zuen nahiak, zuen keskak, zuek nire laguntzaileak izatea nahi dut.\nEa ba, animatu zaitezte, eta denon artean, ea euskara gehiago erabiltzen dugun.


hasiera | 2021ko albisteak | Punto de Vistak eta Radio 3 irratiak zuzeneko musikaren aldeko apustuan jarraitzen dute, Juarez, La Prima de Riesgo eta Baobabs Will Destroy Your Planet taldeen akustikoekin\nPunto de Vistak eta Radio 3 irratiak zuzeneko musikaren aldeko apustuan jarraitzen dute, Juarez, La Prima de Riesgo eta Baobabs Will Destroy Your Planet taldeen akustikoekin\nGainera, Punto de Vista Gauak egitasmoaren barnean, jaialdira gonbidatutako zinegileetako batzuk DJ lanetan arituko dira Club Nicolette-n eta Nébulan.\nMartxoaren 12tik (asteartea) 15era (ostirala), Punto de Vista Gauak ospatuko dira lehen aldiz. Gaueko 23:30etik aurrera, jaialdiaren errealitate paralelo batez gozatzeko aukera emango duen topagune bihurtuko dira Iruñeko Club Nicolette eta Nébula taberna. Egunez beren filmak aurkeztuko dizkiguten zinegileetako batzuk kabinara igoko dira DJ lanak egin eta inspirazio iturri duten musika jartzera.\nPunto de Vista Gauak martxoaren 12an, asteartez, hasiko dira, Club Nicoletten. Lehenengo gau horren ondoren, asteazkenean, Deborah Stratman arduratuko da musika jartzeaz, une batez albo batera utzita boterea, kontrola eta sinesmena ikertzen dituen artistaren eginkizuna, eta musika jartzeari ekingo dio Ben Russell bere lagunarekin, aurreko urteetan jada jaialdian bisitari izan dena.\nNébulak martxoaren 14an, ostegunez, zabalduko dizkie ateak Punto de Vista Gauei. Bezperan Ne travaille pas filma aurkeztuko duen César Vayssié igoko da kabinara asteburuari erritmoz ekiteko.\nAzkenik, aipatzekoa da Luke Fowlerren ekarpena. Punto de Vistan izango duen agenda betearen barnean, zinegile ingelesak denbora izango du Sail Ofizialean bere azken filmetako bat –Mum´s Cards– aurkezteko ez ezik, baita jaialdiaren itxieraren protagonistetako bat izateko ere, Enceindre lanaren bidez, zine eta soinu estudio bat, XVI. mendeko bi hiri gotortutan kokatutakoa (Ingalaterra ipar-ekialdeko Berwik eta Iruñea). Punto de Vista Labs egitasmoan ere arituko da, Artxiboaren akustika masterclass-a eskainiz, eta, hori gutxi balitz bezala, jaialdiaren gauak girotuko dituen DJetako bat ere izango da; zehazki, ostiral gauean, Club Nicoletten.\nHona hemen Punto de Vista Gauen programazioa:\n- Martxoak 12, asteartea, 23:30\n- Martxoak 13, asteazkena, 23:30\n- Martxoak 14, osteguna, 23:30\n- Martxoak 15, ostirala, 23:30


«Ez dut neure burua estutzen: finalak gozatzeko dira» - Kirola - Berria\nFinaletara iristea da Urrutikoetxeak bere buruari jartzen dion helburua, eta badirudi hori lortuta lasaitu egiten dela. Hura entzunda, inork ez luke esango igandean beste txapel bat jokoan duenik. Itsutu, behintzat, ez du itsutzen.\nEuria ari du Zaratamon (Bizkaia). Goiza da eta jende gutxi dabil kalean, baina Mikel Urrutikoetxea ikusten duen bakoitzak gogoratzen dio igandeko finala. Pilotariak adeitsu erantzuten die guztiei, ez da nekatzen. «Jendeak kasu egitea seinale ona da, eta ez nau itotzen. Oso lasai nago».\nFinala ahaztea lortzen al duzu?\nBai. Argi dago: eguna etorriko da, baina ez naiz erotzen. Entrenamenduetan bakarrik pentsatzen dut finalean. Hortik kanpo, ez.\nEdozeinek esango luke ohitu zarela finalak jokatzera.\nInor ez da ohitzen horretara. Final batera iristea ez da erraza. Aurreko urtean ez nuen finalik jokatu, eta lau eta erdikoan tanto bakarrera gelditu nintzen. Hori pena izugarria izan zen niretzat, baina azkenean kirolak hori du.\nFinalak inguratzen duenarekin gozatzen al duzu?\nTira, elkarrizketak-eta egoten direla, baina hori seinale ona da. Ondo zabiltzan seinale da.\nIgandean, finalaren aurretik, zer egingo duzun ba al dakizu?\nBetiko errutina, goizean takoak egin. Partidetan tako berriak erabiltzen ditut beti. Takoak egiteko denbora behar da, eta horretan pasatuko dut goiza. Bazkaldu, poltsa egin, eta partidara.\nEz duzu maniarik? Arropa edo janarekin?\nEz, eta saiatzen naiz ez izaten. Iruditzen zait maniak buruaren kalterako direla.\nBuruz buruko eta lau eta erdiko azken txapelketetan finalerdietan kanporatu zaituzte. Gogo berezia al duzu?\nFinalerdiak galtzeak pena ematen du, eta 22-21ekin gehiago. Finala hain gertu edukita... Baina tira, bi finalerdiak txapeldunen aurka galdu nituen. Aurten bide onetik goazela iruditzen zait.\nZu zauden mailan, finala iritsi gabe konforma zaitezke?\nPilotari gehienen helburua finalean egotea da. Horregatik prestatzen dugu txapelketa, eta horregatik joaten gara aurkezpenera. Finalean ez sartzea bizkarrekoa da, baina oso garbi izan behar dugu hau kirola dela, eta aurkariek ere asko jokatzen dutela.\n2015ak aldatu zuen zure ibilbidea, bi txapel irabazita. Harrezkeroztik, txapela eskatzen zaizu.\nNik neure buruari, ahal badu, finaletan egotea eskatzen diot, eta ez sailkatzea kolpea da, baina jakin behar duzu kirolean une asko daudela. Eta nahiz eta zure mailan egon zorteak ere eragiten duela.\nIazko finalerdiko 22-21ekoa da eredu. Askotan oroit zara kateatu zitzaizun pilota harekin? Sake, errestoa eta kanpora...\nHorma-bikoa egitera joan, eta ez zen nahi bezala irten. Tira, berdin irten zitekeen ere. Unean hartutako erabakia izan zen, eta erabaki zuzena izan zela uste dut.\n2015eko finalen bezperak ezberdinak izan ziren?\nEz naiz gogoratzen. Begira, ni lasai nago; hau azken batean kirol bat da, eta ni zorionekoa naiz goi mailan nagoelako. Nik ez dut neure burua estutzen: finalak gozatzeko dira; irabazten badut, ondo, eta bestela, binakako txapelketan pentsatzera.\n2015ean bi txapel irabazi zenituen jarraian, eta modako pilotari bihurtu zinen: gaztea, bizkaitarra... Ito al zinen?\nIto? Ez, kontrakoa; polita da. Ondo ari zaren seinale. Urte asko ziren Bizkaira ez zela txapelik etortzen, eta horrek poztu egin ninduen. Bizkaian zaletasuna sortu eta pilotari gazteei laguntzeko balio badie, primeran.\nBelaunaldi berriko lehen txapelduna izan zinen, halaber.\nNik garai haietako elkarrizketetan esan nuen gehiago baloratzen nuela final haiek irabaztea bi txapeldun handiren aurka irabazi nituelako [2015eko lau eta erdikoa Irujoren aurka, eta 2016ko buruz burukoa Olaizola II.aren aurka], eta haiek oraindik maila onenean zeudenean.\nEzagun bihurtu al zara?\nDenetarik dago, baina, bai, nabaritzen duzu leku batzuetan ezagutzen zaituztela; Euskal Herrian, jende askok egiten dio kasu pilotari.\nAsko mugitzen zara Bilbon. Bilboko kaleetan jendeak pilotari bat ezagutzen al du?\nBai. Baina denetarik dago Bilbon. Bilbo oso handia da: Bilboko jendea dago, Bizkaikoa, Bizkaitik kanpokoa... Gustura ibiltzen naiz.\nGustuko al duzu txapeldun bat inguratzen duen protokoloa?\nBueno... Ez dakit kanpotik nola ikusiko den, baina ni nahiko lotsatia naiz.\nBai, pixka bat nabaritzen zaizu.\nIrekitzea kostatzen zait. Azkenean, pilotarekin eta txapelekin datorren zerbait da.\nBertsotarako gaizki orduan?\n[Barrez] Ez, ez, horretarako ez, eta jende aurrean hitz egiteko ere ez.\nLotsatu al zara txapelak dakarren zerbaitekin?\nHerrian egiten dizuten harrerarekin, pixka bat. Eta hori denak ezagunak direla! Ohitzen zara halakoetara, baina nire izaerarekin... Baina tira, txapelak iristen diren bitartean, ez zait axola lotsa pixka bat pasatzea.\nTxapeldun izan zinenetik gutiziarik bete al duzu?\nEz, ezer berezirik ez.\nEtxea gutizia. Aitona-amonen baserria berritzen ari omen zara.\nEtxea beharrezkoa da, eta ni oso gustura nago Zaratamon, inguruko jendearekin. Harreman ona dut herritarrekin, lagunak hemen ditut, eta Bilbo oso gertu dago. Aukera izan nuen aitita-amamaren baserria berritzeko, eta ez nuen birritan pentsatu. Baserria berritu eta bertan bizi ahal izatea. Familia, gurasoak, amama eta izekorengandik gertu bizi naiz, eta zorioneko sentitzen naiz horregatik.\nFamilia garrantzitsua da pilotan.\nOso garrantzitsua; inguruko jendea eta lagunak oso garrantzitsua dira. Hau banakako kirola da, eta etxekoek lagundu behar zaituzte. Asegarcen ere familia ona aurkitu dut; asko eskertzen diet. Pablo Berasaluzerekin harreman oso ona dut; ordu asko dira pilotalekuetatik kanpo, eta harreman ona dut enpresako beste pilotari eta teknikariekin.\nLau eta erdiko bikaina egin duzu. Espero al zenuen?\nIazkoa ere ona izan zen, ligaxkako hiru partidak irabazi, eta finalerdietan galdu nuen. Aurten zalantzekin hasi nintzen, Mastersaren ondoren denbora gutxi izan nuen, baina gauzak ondo irten dira. Lehen partidan beldur nintzen, entrenamendu gutxi egin nituelako eta ez onak. Lehen garaipenak konfiantza eman zidan.\nFinalerdietakoa izan al da lau eta erdian jokatu duzun partidarik onena?\nEz nuke esaten jakingo. Egia da, intentsitate eta kontzentrazioa aldetik, agian arreta handiagoz aritu nintzela, eta horrek ondo hasten lagundu zidan.\n28 urte dituzu, eta hobetzen ari zara oraindik. Nabaritzen al duzu bilakaera?\nBai, batez ere fisikoan. Debutatu nuenean oso argal nengoen, eta orain indartsuago sentitzen dut neure burua. Dena den, oraindik hobetu dezaket.\n68 kilorekin egin zenuen debuta, zenbatean zaude orain?\n84. Ondo dago.\nNon hobetu dezakezu beraz?\nIndarrean. Hanketan ere bai, mugitzean, pilotari emateko garaian oinak lurrean jartzean... Lehen, indar falta nabaritzen nuen.\nNola ikusi duzu Altuna?\nOso ondo. Fisikoki oso ondo dabil, baita tantoa bukatzeko garaian ere. Meritu propioz dago finalean.\nNoiz ikusi zenuen lehenbizikoz jokatzen Altuna?\nUste dut Baque torneoko final bat irabazi zuenean izan zela; erraz irabazi zuen [2012an izan zen, Altunak 18-1 irabazi zion finalean Arandiari], eta orduan entzun nuen haren izena aurrenekoz. Gero, ikusi nuen lehenbiziko partida debutekoa izan zen; Titinen aurka jokatu zuen. Telebistaz ikusi nuen, eta ordurako agerikoa zen oso pilotaria zela.\nAltunak eta zuk gauza bat duzue antzekoa. Gaztetatik nabarmendu zineten, eta betidanik entzun duzue figura izango zinetela? Nola eramaten da hori?\nMundu guztiak du iritzia, eta askotan onerako bainoago kalterako dira. Nik entzun izan nituen halakoak, baina ez nion kasurik egiten. Ni saiatzen nintzen nire bidea egiten. Ez banintz pilotari izango, berdin izango zen; esanek ez zidaten bizitza konponduko, edo nindukete pilotari izaten lagunduko. Pilotari ez banintz, lanean arituko nintzateke.


XXIgarren Mendeko Jazz - Principal Antzokia | 41 Gasteizko Jazzaldia | 2017 Uztailaren 11etik 15ra| 2017 Uztailaren 11tik 15era\n40 Gasteizko Jazzaldia\nRuben Blades-en agurraren biraren hasiera eta emakumezkoen supertalde bat, Vitoria-Gasteizko 41. Jazz Jaialdian\nVitoria-Gasteizen, 2017ko Martxoaren 10an\nAurtengo edizioa Uztailaren 11tik 15era ospatuko da eta Ella Fitzgerald eta Thelonious Monk-i omenaldiak barruan izango dira\nAsteazkena, Martxoaren 22an, sarrerak www.jazzvitoria.com\nVitoria-Gasteizen, 2017ko Martxoaren 10an. Vitoria-Gasteizko Jazz Jaialdiak bere berrogeigarren lehen edizioaren programa osatu du jada, uztailaren 11tik 15era ospatuko dena.\nMendizorrotza-ko publikoarentzat, Ruben Blades-en agurreko lekukoa izango dena, salbuespenezko gaua izatea hitzematen du uztailaren 15ak. Musika eta politikoa panamarrak Gasteizen hasiko du bere agurraren bira ia bost hamarkadako ibilbide bat ixten, produkzio lanak eta bere karrera politikoan kontzentratzeko. Blades kultura hispano-amerikarraren pertsona famatu aktiboenen bat da, 1970an abeslari eta konpositore bezala debuta egin zuenetik. 14 Grammy sariren jabea, 25 disko baino gehiago grabatu ditu, 35 filmetan parte hartu du eta, gaur egun, “Fear of The Walking Dead” serie ospetsuan arrakasta lortzen ari da.\nKontzertu hau baino lehen, historiko susmatzen dena, Woman To Woman proiektua aurkeztuko da, gaur egungo emakume jazz musikari hoberenetakoenek osatzen dutena. Sail erritmikoaren birtuositatea, Renee Rosnes pianoan, Noriko Ueda, kontrabaxuan, eta Allison Miller, baterian, haize instrumentu sail boteretsuarekin batera, Ingrid Jensen, tronpetan, Anat Cohen, klarinetean eta Melissa Aldana saxoan, Cécile McLorin-en ahots distiratsuarekin ezin hobe elkartzen dira. Zazpikote kosmopolita honek garrantzitsutzat jotzen du jazzean dagoen talentu femeninoa eta ekitaldi honek bultzatu nahi duena.\nVitoria- Gasteizeko Jazz Jaialdiak 2017ko bere edizioari gospel gau tradizionalarekin irteera emango dio, uztailaren 11, asteartean. Musika tradizional honen talde onenetako bat oraingoan: Chicagotik, The Brown Sisters.\nGitarrako amoranteek hitzordu saihestezina dute asteazkena 12an, tresna honetako bi bertutetsu apartarekin. Robben Ford-ek, artista emankorrak, gitarra-jotzaile askorentzako erreferentzia, gau-jaia irekiko du bluesa jazzarekin eta rockarekin konbinatzen duen soinu bereizgarriarekin. Sei soketako beste handi batek jarraituko dio: Larry Carlton, lau Grammy sarien jabea, denbora guztietako gitarra-jotzaile hoberenetakoa.\nUrte honetan ospatzen da jazzaren historiaren bi izen handiko jaiotzaren mendeurrena eta Vitoria-Gasteizeko Jaialdiak tributua eskainiko die.\nLehen omenaldia iritsiko da 13, ostegunean, Thelonious Monk-i eskainitako gauean. Lehen partean, 1982an zendutako musika-brillantearen abestiak jo edo grabatu duten bost piano-jotzaile apartekoak: Kenny Barron, Cyrus Chestnut, Benny Green eta Eric Reed.\nEta gero, piano-jole musikari legendarioari omenaldia hoberena egin liezaiokeena, bere semea, TS Monk, bere aitaren musika-legatua Mendizorrotzara ekarriko duena, Monk sagaren energia eta kreatibitatearekin. Bere seikotea eta Nneena Freelon berarekin agertokian egongo dira.\nElla Fitzgerald edizio honetan gogoratuko den beste izarra da. Zuzenean Jazzaldiaren seigarrenean eta zazpigarren edizioetan (1982 eta 1983) ikusi ahal izan zuten zaleek, bere kantak gogoratuko dituzte. Aldi honetan, Patti Austin-ek uztailaren 15an gogoratuko dizkigu. 2002, New York-o abeslariak “For Ella” diskoa grabatu zuen, Grammy izendapen bat lortzen. Emanaldi hau baino lehen, Mendizorrotzako agertokian, hiru musikari osatzen duten hari proiektu interesgarri bat gosatzeko aukera izango dugu.\nXXI Mendea eta jazz gehiago\nMusikari gazteen proposamen hoberenak berriro batuko ditu XXI. mendeko Jazz atalak. Hasier Oleagak atala irekiko du, Jorge Rossy nazioarteko musikari katalanekin Konexioa osatzen. Azteazkena 12an, bere musika klasiko, kubatarra, jazz eta soul eraginak zabalduko ditu Printzipal Antzokian. Hurrengo egunean, Wynton Marsalis-en gomendio bat, Joel Ross bibrafonista, Raynald Colom-en laukotearekin. Ostirala 14an, Pat Metheny laukotearen kide bat entzuteko aukera izango dugu, Linda Oh kontrabaxu jolea. Eta, larunbatean, Theo Croker tronpeta-joleak, Doc Cheatham xelebrearen biloba, atalari amaiera emango dio.\nHorrez gainera, Jazzaldiaren beste atal batean, Gauerdiko Jazzean, George Cables Trio-a eta JazzCare All Stars-ak egongo dira. Beste aldetik, Lucien Barbarin Street Band hiriko kaleak alaituko dituzte. New Orleans-ko tronboi-jolea munduko hoberenetakoa da eta sarritan Harry Connick Jr. taldean jotzen du.\nEgitaraua osaturik, edizio honen sarrerak eta abonamenduak Asteazkena, Martxoaren 22an, 10:30an, Jazzaldiaren www.jazzvitoria.com webgunean eta El Corte Inglés-eko denda guztietan eskuragarri egongo dira.\nHasierako promozioa bezala, Maiatzaren 1go arte, %15ko beherapena edukiko dute bai Uztailaren 12ko baita Uztailaren 13ko kontzertuen sarreren prezioek.\nOhi den bezala, arrazoizko prezioa duten abonamenduak eskaintzen ditu Jazzaldiak. Mendizorrotzarako abonamenduak 100 euro kostatzen du – 155 euro zenbakiduna baldin bada -; Principal Antzokirako berriz, 50 euro. Maiatzaren bukaeran, bai abonamenduak, bai sarrerak Jazzaldiaren dendan fisikoki euskaragarri egongo dira.


2019-02-20 - Urola Kostako Hitza : Urola Kostako Hitza\nZestoa eta Endoia arteko errepidea itxiko dute bi astez\nHilaren 25ean, astelehenean, errepidea konpontzen hasiko dira, eta lanek iraun bitartean, 08:00etatik 18:00etara itxita egongo da bidea, asteburu eta jaiegunetan izan ezik.\nItxaso Azkonobieta, Orio Arraunketa Elkarteko arraunlaria\n"Ilusioa eta banderak irabazteko grina ditu gure taldeak"\nAzaroan abiatu zuten prestaketa Orioko emakumezkoen txalupako arraunlariek, eta neguko jaitsieretan eta estropadetan emaitza bikainak lortzen ari dira.\nArkaitz Iruretagoiena, Aiako Kirol Elkarteko kidea\n"Pagoeta Parke Naturaleko txoko ezkutuak ezagutzeko aukera eskaintzen du mendi lasterketak"\nDatorren iganderako Aiako VIII. Mendi Lasterketa antolatu du Aiako Kirol Elkarteak, eta probaren xehetasunak izan ditu hizpide kirol elkarteko kide Arkaitz Iruretagoienak.\nUrrestillako hilerriaren gainaldeko pinudi batean piztu da sua. Ertzaintzak jakinarazi duenez, 14:20 aldean jaso dute abisua, eta dagoeneko bertan dira suhiltzaileak.\n'Osakidetza zurekin' proiektua aurkeztu dute Zarautzen\n"Zarauzko osasun zentroa herritarrei gerturatzea" da helburua, "zarauztarrei osasun arloan baliabide gehiago" eskainiz. Horretarako, hitzaldi eta tailer desberdinak antolatu dituzte. Otsailaren 27an izango da lehenengo saioa; 'Etxeko pazientearen zainketak'.\nJanire Igoa izango da Azkoitiko PSE-EEren alkategaia datozen udal hauteskundeetan\nAlderdi sozialistak gaur aurkeztu du Azkoitiko hautagaia, Intsausti jauregian egindako agerraldian. Igoak nabarmendu du "azkoitiarren beharrei erantzun eraginkor eta fidagarria" emateko prest dagoela. Eneko Anduezak adierazi du "dena" duela hautagaiak: "Emakumea da, gaztea eta euskalduna".\nZestoan prest dute inauterietarako egitaraua\nOhi bezala, larunbatean eta asteartean ospatuko dituzte jaiak Zestoan. Mozorro festaz gain, txokolatada eta musika ere izango dira.\nManifestazioa egingo dute larunbat honetan, Neguetxe irekitzeko aldarrikatuz\nHirugarren astez mobilizatuko dira herritarrak "Neguetxe orain irekitzeko" eskatuz. Etorkizunean martxan jarriko dituzten ekimenetan laguntzeko boluntario zerrenda osatzen dabiltza.


Genero-identitatea eraikitzeko hamaika modu | Nontzeberri\nHasiera/IKUS-ENTZUN/Genero-identitatea eraikitzeko hamaika modu\nBilboko Gaylesbitrans 18. Nazioarteko Zinema eta Arte Eszenikoen Jaialdia martxoaren 1etik 14ra ospatuko da, modu presentzialean eta baita birtualean ere. Aurtengo edizioak badu irudia, Helena Goñi argazkilariarena da, eta bertan agertzen diren lau gazteek, euren belaunaldiko hainbat gaztek bezalaxe, modu naturalean bizi dituzte genero-identitatea eraikitzeko hamaika modu eta formak. Hortaz, aurtengo leloa Genero izpirik gabe izango da.\nEdizio honetako kartelaz Pau Guillen zuzendariak honakoa esan du: “Helena Goñiren irudian ikus dezakegu belaunaldi berriek naturaltasunez bizi dutela euren genero-identitatea”. Guillenen hitzetan, “gero eta ohikoagoa da pertsona ez binario, genero neutro edo mugarik gabeko genero bezalako kontzeptuak entzutea. Ez da beharrezkoa kontzeptu guzti-guztiak ezagutzea, baina bai behintzat jakitea genero-identitatearen mugak zabaldu direla eta aukera guztiak baliagarriak direla”.\nHelena Goñi artistak azpimarratu duenez, “keinu horren bidez identitate kolektibo bat sortzea izan da nire helburua, eta gero bakoitzak nahi duen moduan kolorea bere neurrira egokitzea”. Goñik adierazi du bere asmoa ez dela izan generoaren inguruko hausnarketarik bultzatzea, gaia modu naturalean agertu zela.\nOsasun-neurrietara egokituko bada ere, Zinegoakeko 18. edizioak ez du bere nortasuna galduko eta aste biko programazioari eutsiko dio. Horrez gain, Zinegoakek ere esfortzu berezia egingo du jaialdiko lanak publikoarengana hurbiltzeko. Hori dela eta, lehenengo aldiz, Zinegoakek egoitza ofiziala izango du Bilbotik kanpo. Bizkaiko hiriburuan jaialdia antolatzen ari den bitartean, Lekeition ere jaialdiko proiekzioak eskainiko dira, Zinegoak eta Zine Bileraren arteko lankidetzari esker.\nHorretaz gain, martxoaren 14tik aurrera, Zinegoakeko hedapena hasiko da eta filmak Euskal Herriko hainbat herritan pantailaratuko dira.


Irekia Eusko Jaurlaritza - Gobierno Vasco :: Ogasun eta Ekonomiako Sailburu Pedro Azpiazuk aurkeztu ditu Ekonomia Itunaren berri zabaltzeko eta sustatzeko 2019ko azaro eta abendurako aurreikusi diren jarduerak.\nOgasun eta Ekonomiako Sailburu Pedro Azpiazuk …\n\nOgasun eta Ekonomiako Sailburu Pedro Azpiazuk aurkeztu ditu Ekonomia Itunaren berri zabaltzeko eta sustatzeko 2019ko azaro eta abendurako aurreikusi diren jarduerak. Iturria: Irekia\n\n885D7A47-B73B-440D-AD69-D37D80FDF98E.jpeg Iturria: Irekia\n\n28A4BE42-8F3B-4B2E-976A-DFF1481005AD.jpeg Iturria: Irekia\n\n52290156-0D4A-400D-8A38-8D2FFE271294.jpeg Iturria: Irekia\n\n8C27CFC8-1FD7-49AB-BA25-95A8561A9BB1.jpeg Iturria: Irekia\n\n365464BC-5194-435A-9FBF-258C38761743.jpeg Iturria: Irekia\n\nBDDC1F2B-F941-43C2-8858-E6CA8F9A1AB4.jpeg Iturria: Irekia\n\nCFE3E3B2-8755-4F87-BECB-5214FEDEF40B.jpeg Iturria: Irekia\n\n724955A4-61DE-4E5B-A000-BA9A9D149D52.jpeg Iturria: Irekia\nEKONOMIA ITUNA OGASUN ETA EKONOMIA SAILAK 2019KO AZKEN HIRUHILEKO HONETAN SUSTATUTAKO ZENBAIT EKINTZAREN PROTAGONISTA DA\nPedro Azpiazu Ogasun eta Ekonomiako sailburuak eta Itziar Agirre Ogasuneko sailburuordeak Eusko Jaurlaritzak azken hiruhileko honetan abian jarriko dituen jardueren berri eman dute; haien bidez, Gobernuak Ekonomia Ituna eguneratzeko eta defendatzeko duen programarako konpromisoari erantzun nahi zaio. Horrela, “QUIZZ 41, Zenbat dakizu Ekonomia Itunaz?” lehiaketa antolatu da, UPV/EHUko, Mondragon Unibertsitateko eta Deustuko Unibertsitateko ikasleen artean. Gainera, informazio-kanpaina bat diseinatu da, eta BECeko Gabonetako haur-parkean standa jarriko da berriro eta, bertan, txikienek KONEKO-V bideo-jokoarekin jolasean ikasi ahalko dute.\nEkonomia Ituna, 1878tik, euskal lurralde historikoen eta Estatuaren arteko harreman ekonomikoa antolatzeko oinarria da, eta, 1981az geroztik, Estatuaren eta Euskadiren arteko zerga- eta finantza-harremanak arautzen ditu. Funtsezko tresna da gure garapen ekonomikorako, eta egonkortasun-, oreka-, kontrola- eta erantzukizun-balioak dakartza. Ogasun eta Ekonomia Sailaren iritziz, positiboa da euskal herritarren artean finantza-tresna horren ezagutza zabaltzea.\nQUIZZ 41, UNIBERTSITATEKO LEHIAKETA\nEuskal Herriko Autonomia Estatutuak III. titulua jaso du 41. artikuluan: Ekonomia Ituna. Horregatik deitzen da unibertsitateen lehiaketa QUIZZ 41; atsegina eta dinamikoa izatea da asmoa, zabalkunde-ekintzaren helburu diren ikasleen interesa eta inplikazioa erakartzeko. Ekintza hori posible izan da UPV/EHUren, Mondragon Unibertsitatearen eta Deustuko Unibertsitatearen arteko lankidetzari esker, eta pedagogiako eta sustapeneko zeharkako ekintza gisa planteatzen da, eta haren antolaketa, Ogasun eta Ekonomia Sailari ez ezik, Hezkuntza Sailari ere badagokio. Abenduaren 4an eta 5ean izango da. Lehiaketari buruzko informazio guztia www.quizz41.eus web-orrian dago eskuragarri; bertan, interesdunek azaroaren 29ra arte eman ahalko dute izena.\nEkintza unibertsitate-kolektiboaren artean zabalduko da, hezkuntza-zentroetako sare sozialen eta kanal digitalen bidez, eta, horretarako, mezu umoretsuak baliatuko dira, ikasleen interesa erakartzeko.\nEKONOMIA ITUNA, NIREKIN ZERIKUSI HANDIA\nOgasun eta Ekonomia Sailak erronka gisa munduan bakarra den finantzaketa-tresna hau biztanle-segmentuen artean zabaltzea planteatu du. Hori dela eta, euskal autogobernuari eusten dion giltzarria ezagutzera emateko, zabalkunde-kanpaina bat diseinatu da, mundu guztiari zuzentzen zaiona, Ekonomia Itunak Euskadin, lurralde historikoetan eta gure herri eta hiri guztietan duen garrantzia hurbiletik ezagutzeko.\nAzaroaren 18tik aurreran, kanpoaldeko publizitate-euskarrietan –markesinak, autobusak, metroa…– eta komunikabideetan –prentsa, irratia eta baliabide digitalak– ikusiko da kanpaina; bertako protagonistak Euskadin eta Euskaditik ematen eta kudeatzen diren pertsonak eta zerbitzuak izango dira. Modu errazean eta ikusteko modu erakargarrian azaldu nahi da Ekonomia Itunak nolako garrantzia duen euskal herritarrentzat.\nKONEKO- V EGUNERATUTA\n“KonEko V, Euskal Ekonomia Itunaren bideo-jokoa, duela urtebete aurkeztu zen, eta, orain, eguneratu egin da; horretarako, elementu grafiko berriak sartu dira, txikienen artean jokoaren esperientzia sustatzeko. Bertsio berri horretan ikusiko da, 16 joko-maila bakoitzean batu behar ditugun txanponen banaketa egokia eginez, zenbait elementu sortzea susta daitekeela, norberaren zerbitzuekin hiri bat eraikitzeko amaierako helburuarekin.\nJokoaren pantailen bidez sortutako hiria honako hauek eratzen dute: autobus-geltokia, adinekoentzako laguntza-zentroa, suhiltzaile-etxea, edukiontziak eta farolak, erraldoien eta buruhandien ikuskizuna, kiroldegia, liburutegia, haur-parkea, polizia-komisaria, ospitalea, eskola, enpresak, justizia-jauregia, udala, foru-aldundiak eta Eusko Jaurlaritza.\nOgasun eta Ekonomia Saila berriz ere egongo da presente aurtengo Gabonetan BECen antolatuko den haur-parkean.\nintervencion_azpiazu_concie... behera kargatu (4 MB)\nintervencion_agirre_concier... behera kargatu (10 MB)\nazpiazu_ekonomia_ituna_zaba... behera kargatu (600 KB)\nagirre_jarduerak_eu.mp3 behera kargatu (1 MB)\nagirre_jarduerak_eu.mp4 60 MB\nazpiazu_ekonomia_ituna_zaba... 20 MB\nrecursos_azpiazu_concierto_... 60 MB\n885D7A47-B73B-440D-AD69-D37... 2 MB (jpeg)\n28A4BE42-8F3B-4B2E-976A-DFF... 2 MB (jpeg)\n52290156-0D4A-400D-8A38-8D2... 2 MB (jpeg)\n8C27CFC8-1FD7-49AB-BA25-95A... 2 MB (jpeg)\n365464BC-5194-435A-9FBF-258... 2 MB (jpeg)\nBDDC1F2B-F941-43C2-8858-E6C... 2 MB (jpeg)\nCFE3E3B2-8755-4F87-BECB-521... 2 MB (jpeg)\n724955A4-61DE-4E5B-A000-BA9... 2 MB (jpeg)\nNP_ACTIVIDADES_CONCIERTO_EC... 80 KB (application/vnd.openxmlformats-officedocument.wordprocessingml.document)\nOgasun eta Ekonomiako sailburuaren adierazpenak astelehenean Montoro ministroarekin izango duen bileraren gainean


Mondragon Unibertsitatea Estatu Batuetara joan da, MITekin elkarlanean bertako gizarte-ekonomia bultzatzeko - Arrasate - Goiena.eus\nMondragon Unibertsitatea Estatu Batuetara joan da, MITekin elkarlanean bertako gizarte-ekonomia bultzatzeko\nItziar Larrañaga 2018-03-20 17:43\nMondragon Unibertsitateko ordezkariak Estatu Batuetan.\nBi helburu nagusirekin joan dira MUko erredaktorea eta zuzendaritza taldea Estatu Batuetara: batetik, Massachusetseko MITekin elkarlanean gizarte-ekonomian eta kooperatibetan erreferentzia izango den prestakuntza abian jartzea, eta bestetik, "Euskadiko hezkuntzaren berrikuntzan liderra izaten jarraitzea", aitzindariak diren hango unibertsitateekin harremanetan jarrita.\nMondragon Unibertsitateko errektoreak eta bere taldeak astebete eman dute Bostonen, ekintzailetzan eta berrikuntzan diharduten unibertsitate eta laborategiak bisitatzen, hala nola Massachusets Institute of Technology (MIT), Bostoneko Northeastern Unibertsitatea, Southern New Humpshire Unibertsitatea, Cambridgeko Berrikuntza Zentroa, Olin College of Engineering eta Babson College.\n2015ean Estatu Batuetan gizarte-ekonomia garatzeko helburuz MITekin elkarlanean hasi zen MU, hori bermatzeko MIT-eko Community innovation Lab-ekin hitzarmena sinatu zuen. New Yorkeko gizarte-eraldakuntzaren oinarriak finkatzeko helburua zuen hitzarmen hark, eta azaldu dutenez, handik hona igarotako bi urteetan, bi erakundeek aurrera egin dute lankidetza-ereduan.\nKooperatibak sortuta, gizarte-eraldaketa bat bilatu nahi dute akordio honekin. Unibertsitateko hezitzaileak eta gradudunak prestatu nahi dituzte, negozio kooperatiboak abian jarriz, Ipar Amerikako ekonomia "iraunkorragoa, bidezkoagoa eta demokratikoagoa" izaten laguntzeko, Mondragon Unibertsitatetik jakinarazi dutenez.\nMITek Bronxen eta Kolonbian ezarritako eredu sozialen bidez hartutako esperientzia partekatuko du, eta Mondragon Unibertsitateak gizarte-ekonomiaren alorreko prestakuntzan duen jakintza emango du ezagutzera Cooperatives for a Better World elkartearen bidez kooperatibak sortuz.


Udalbide - Wikipedia, entziklopedia askea.\nUdalbide Elkarlan Elkartea Euskal Herriko Udal Erakundea da. Euskal Herriko herrialde guztietako erakunde eta udal euskaltzaleek 2000. urtean sortu zuten kohesio fondoa da. Udalbide Elkarlan Elkartearen ardatz eta ildo nagusia honakoa da: euskara, euskal kultura eta euskal nortasuna babestu, garatu eta bultzatzea.\nUdalbidek proiektu egonkor eta eraginkorrak sortu eta martxan jarri ditu euskara euskal lurralde guztietan sustatu, euskal nortasuna eta kultura bere lurralde guztietan zaindu eta bultzatzeko, Euskal lurraldeetako erakundeen eta herritarren arteko harremanak garatu eta Euskal Herria lurralde bat gisa ikustera bideratutako ekimenak egituratzeko. Baina halaber, Euskal Herriko eta gure mugetatik kanpoko beste elkarte eta erakundeei aurrera segitzeko behar duten laguntza eta elkarkidetza ematen die.\nUdalbidek lau gune nagusitan jarduten du: Euskal Autonomia Erkidegoa, Nafarroa, Ipar Euskal Herria eta 8. herrialdean edo Euskal Diasporan. Arloak berriz: Euskara, hezkuntza, kulturaren bestelako aldaerak, komunikabideak, ekonomia eta lan mundua, Hurbiltzen eta kirola.\n2014an, EAJk utzia zuen Udalbide, eta ez zeukan asmorik Udalbiltzan aritzeko. Udalen arloan Eudel EAEko elkartea zen jeltzaleen erreferentziazko instituzioa. Udalbiltzak zion EAJko hautetsiekin lan egiteko bideak jorratuko zituela.\n(Gaztelaniaz)(Frantsesez)(Ingelesez) Udalbideren webgunea\n↑ Enekoitz Esnaola, «EAJk utzia du Udalbide, eta ez dauka asmorik Udalbiltzan aritzeko», Berria, 2014-10-04\nAzken aldaketa 24 azaroa 2019(e)an, 17:28(e)tan


Musika, dantza, magia,... izan dira eguerdian\nKale-ikuskizunak ematen ari da Gabonetako Azoka egunean zehar\nIbai-Artek eta La Calle Sonante plataformak antolatuta, ikuskizun gehiago izango dira arratsaldean, Seber Altubeko 'pop-up'aren inguruan.\nLudoteketan, Erdialdeko Gaztegunean,...\nGazteak oporretan ez aspertzeko ekitaldiak ospatuko dira\nJolas martzianuak, bidaien kronikak, Gaztetxef txapelketa, eski eta snow irteera, wii dance, ping-pong, slime tailerra, just dance, Igartubeiti baserrira irteera eta mendi irteera izango dira.\nBatzuek ilara egin dute 14:30etik 17:00etara\n20 minututan agortu dira Santamasetako herri-bazkarirako 500 tiketak\nSantamas Komisiñuak salgai jarri ditu otordu estimaturako sarrerak BAZen, eta herritarren 'gose'aren ondorioz, berehala agortu dira.\nCesar Bonak Amaia Antzokia bete du hezkuntza defendatzeko\nEstatuko pedagogo ospetsuenetako batek kalitatezko hezkuntzarako teoriak azaldu ditu Arrasaten\nZaloña Aurrekoa baserrikoa da jaietako txerria\n"Komisiñokoek txerria oso ondo tratatzen dute, eurena balitz bezala"\nAretxabaletako Zaloña Aurrekoa baserriak, 4. urtez jarraian, jaietarako txerria utziko du. Aurtengoa, Xanti Smith izenekoa "mantsoa da" eta 260 kilo pisatzen du. Jabeek arrasatearrei dei egiten diete "errespetuz trata dezatela".\nLorelei Green artista eta ekintzaileari elkarrizketa\nGabonetako Arrasateko Azokan "Kultura kalean izatea altxor hutsa da"\nIbai-Artek antolatuta larunbatean egingo den Gabonetako Merkatuan, kultur ekintza ugariz disfrutatzeko aukera izango da. Programazio hau La Calle Sonante plataformak prestatu du, eta Mondraberrik Leire Aparicio 'Lorelei Green'ekin hitz egiteko aukera izan du honen inguruan.\n''Lagunartean arratsalde berezi bat pasatzeko''\nTrikitixa eskolak jai irekia antolatu du zapaturako Kajoin\nKontzertu berezi honetan eskolako lagunek kantu oso ezagunak eta 'Loratu da hazia' diskoko hainbat eskainiko dituzte Kajoi tabernan.\n2019ko Santamas jaietarako egitaraua\nAurtengo txerriak ‘Xanti Smith’ izena du eta 260 kiloko pisua duela adierazi dute jaietako antolatzaile eta batzordeek.\nAleksander Stachowski poloniarra bigarren\nRadu Ratoi moldaviarrak irabazi du Arrasate Hiria txapelketa\nNazioarteko lehiaketa honetan Djordje Vasiljevic serbiarra izan da hirugarren. SUDC elkartearen saria, parte-hartzaile jatorrenari saria, Maryia Arol-entzat izan da.\nGaur nazioarteko lehiaketen sari banaketa\nIkasle ugariren lana saritu du Gipuzkoako Jaialdiak\nGipuzkoako Jaialdian 300 neska-mutil inguruk parte hartu zuten, eta atzo Amaian sari banaketa ospatu zen. Leku berean gaur nazioarteko bi lehiaketen sari banaketa izango da.\n'Magali ez dago bakarrik' erosgai dago Durangon\nIndarkeria matxista hizpide du John Anduezaren nobela berriak\nElkarrek sortzaile arrasatearraren eleberria argitara eman du. "Bereziki gazteentzat sortuta dago - adierazi du Johnek - edozein modutan hain gazteak ez direnak ere hunkituko ditu".\nBertako Jai Batzordeak antolatuta\nBolo-boloak arratsaldean ere ospatu dira, Elmako etxeetan\nBigarren urtez jarraian, auzo honetan San Nikolas ospatu da, eta aurten 400 € goxoki eta piruleta inguru banatu dituzte haurren artean.\nArrasate Hiria Txapelketa abian da\nAkordeoilari eta epaile nagusiei harrera egin die Udalak\nArrasate Hiria Lehiaketako soinujoleek eta epaimahaikideek ongietorria jaso dute udaletxean.\n0-5 urte bitarteko haurrentzat eta handiagoentzat\nHerriko plazako bolo-bolo goxoa ospatu da\nUdalak antolatuta, ehunka neska-mutil plazara bertaratu dira, eta abestia kantatu ostean bolo-boloa ospatu da.\nHerriko plazan eta Elmako etxeetan esaterako\nSan Nikolas bolo-boloek biharko eguna gozatuko dute\nAurten tamalez Musakolako Jai Batzordeak ezin izan du antolatu, "Udalarekin izandako desadostasunen ondorioz". Komertzio batzuek haurren artean goxokiak banatuko dituzte.\nEneko Barberenaren ‘Afrikanerrak’ liburua Durangon eskuragarri\nLibururaren idazle arrasatearra igandean izango da Elkarreko standean sinatzen\n"Gizarteak eta munduak ez dute atzera bueltarik, hori islatu nahi izan dugu"\nArkada Social taldeak 'No Retorno' diska aurkeztu du. Hurrengo egunetan zehar Durangoko azokan egongo da salgai eta larunbatean Plateruenan aurkeztuko dute zaleen aurrean. Bertan abesti guztiak entzuteko aukera izango dute zaleek eta baita betiko abesti ugari ere.\nAssata talde arrasatearra:\n"Sormen proposamenei aukerak eman behar zaizkie"\nAssata taldeak azaldu bezala, diskoak "eragin askotarikoak ditu" eta "era naturalean atera da". Lana konposatzeko "ordenagailuaren aurrean lan asko egin dugu", eta emaitza Durangoko Azokan dugu entzungai, dantzagai eta erosgai.\n'Haziak III' diskoaren baitan\nEkiñe, Maite, Izar eta Haritzen 'Erraietan' kanta Durangon izango da\nArrasate Trikitixa Eskolako hiru neskek eta Haritz oñatiarrak osatu dute Hegalak taldea. Euren 'Erraietan' abestia Euskal Herriko Trikitixa Elkartearen diskoaren parte da, eta Durangoko Azokan izango da.\nXabi Solano, Arkada, Sutan, Skakeitan,...\nMauka Musikagintzak puntako diskoak izango ditu erosgai Durangon\nArrasateko argitaletxeak estilo ezberdinetako proposamenak izango ditu salgai bihartik aurrera, nazio mailako hitzorduan.\nHotzari aurre egin diote arrasatearrek Euskararen Egunean\nEkitaldian zehar, dantzarekin eta txalapartaren musikarekin girotutako hainbat adierazpen irakurri dira.\n[Testu eta argazkiak: Josemari Velez de Mendizabal]\nSebero Altube liburua: 40 urte\nBerrogei urte betetzen ditu 2019ko abenduaren 6an, San Nikolas egunean, "Sebero Altube" nire liburuak. Zerrendako lehena izan zen eta Udaletxeko pleno aretoan aurkeztu genuen, Euskaltzaindiaren ezohiko bilera batean.\nBikote eta pandero-jole onenen sariak lortu dittu\nMirari Plazaolak bi txapel lortu dauz Euskal Herriko Trikitilari Gazteen Txapelketan\nMondrauetar gaztiak eta Lazkaoko Irati Arzelusek osaturiko bikoteak irabazi auen atzo Euskal Herriko Trikitilari Gazteen XXVIII. Txapelketa.\nHarreman eta Mundukidek elkarrekin antolatuta\n'Arrasate Mozambikerekin' hitzaldiak programaren testigantzak emango ditu\nMozambikeko programa bisitatua duten Oihana Arietaleanizbeaskoa, Mari Luz Tomé eta Andoni Uribeetxeberriak euren esperientziak konpartituko dituzte. Gainera, Txorbela Otxoteak musika jarriko dio ekitaldiari.\n'Teknologia berriak eta sare sozialak' tailerra emango du Arrasate Herri Eskolak\nTailerra abenduaren 9 eta 12an egingo da Erguin Herri Eskolan. Ekitaldi hau antolatu dute Arrasate Herri Eskolak eta bertako gurasoen elkarteak.\nEntzule kopuruarekin, hizlarien mailarekin,...\nAZE "oso-oso pozik" dago 'Arrasateko Iragana Astintzen' sortarekin\nAgur esan berri du Arrasate Zientzia Elkartearen hitzaldi sortak. 8 edizioetako 32 hitzaldiekin "asetuz joan gara Arrasatek bere historiaz gehiago jakiteko zuen egarria".\nZarzuela umoretsuaz gozatzeko aukera dago gaur eta bihar\nIzaskun Murgia Elkarte Lirikoak eta Arrasate Musikaleko Orkestrak asteburu honetan ere taularatu egingo dute 'El Dúo de la Africana' obra.\nEITB Maratoiarekin bat egin du\nArrasate Musikaleko Hezkuntza Anitzak 'Lau teilatu' abestu du, minbizia duten umeen alde\nAMko lagun talde honek abesti ezagunaren bertsioa egin du "energia eta animoz beteta!! Bihotz-bihotzez".\nJose Angel Achon (Historian doktore):\n"Elkanoren bigarren espedizioan mondragoetar batek parte hartu zuen"\nAZEk antolatutako azken hitzaldia eman zen atzo: 'Arrasate en la Edad Media'. Ekitaldian zehar hiribilduaren sorrera, ahaide nagusien arteko gatazka, irekiera prozesua,... izan ziren hizpide.\n'Dantzatu, madarikatuok!' diskoa\nAssatak entzungai, dantzagai,... jarri du disko berria Sarean\nArrasateko Anger taldearen atsedena baliatuz, Assata proiektua abiatu du, doinu dantzagarriekin.\nArrasateko Euskaraldirako dinamizatzailea behar da\nArrasate mailan, Euskaraldia aurrera ateratzeko arduradun nagusia izango den pertsona baten bila gabiltza eta horretarako egin da honako lan deialdi hau. Aurkeztuko zareten hautagaiek aukeraketa prozesu batean parte hartu beharko duzue.\n[Testua: Txatxilipurdi elkartea]\nJostailuak berrerabiltzeko truke merkatua antolatu du 'Txatxili'k\nTxatxilipurdi Elkarteak, urtero garai honetan egiten duen bezala, aurtengoan ere Jostailu Truke Merkatua antolatuko du etxeetan pilatzen zaizkigun jostailuei berrerabilpena eman ahal izateko.\nDiskoa Durangoko Azokan aurkeztuko da\nHegalak taldearen ‘Erraietan’ kantua ‘HAZIAK III’ diskoak jasoko du\nEkiñe Casadok, Maite Lizundiak, Izar Ruiz de Austrik eta Haritz Olaetak osatutako taldeak Euskal Herriko Trikitaxa Elkarteak antolatu duen hirugarren maketa lehiaketan parte hartu du.\nArkada Socialek aurrerapen abestia argitaratu du\n‘Kalekumeak’ abestia ‘No retorno’ disko berrian aurki daiteke.\nFunky doinuak, dantzagarriak proposatzen ditu\nAssata talde berriak, Anger-en atsedenean, lana grabatu du\nAnger talde arrasatearra atseden hartzen dabil, eta hori baliatuz, lana grabatu du. Gaur, ezagutzera ematen hasi da 'Salgai nago' aurrerapen abestia.\nAurten ere Arrasate Musikal Santa Zezilia omentzen dabil\nAzaroaren 22an Arrasate Musikaleko Banda gazteak eta eskolako Gaiteroek kalejira bat eskeiniko dute 17:30etik aurrera.\nJosemari Velez de Mendizabal (AZEren hitzaldi zikloan):\n"Albina Madinabeitiak proiekzio unibertsala izan zezakeen"\nJosemari Velez de Mendizabal historialari arrasatearrak sakonki aztertu du Albina Madinabeitiaren biolinista arrasatear handiaren bizitza. Hala, bere ezagutzak oraintsu Kulturaten entzuleekin partekatu ditu.\nMari, Lore Gazteak eta Txikitxu, protagonistak Herriko Plazan\nEguerdian “Borobileko dantza saio parte-hartzailea” antolatu dute eta ostean Olentzero gutun banaketa izan da\n[Testua: Doke Antzerki Taldea]\nDoke Antzerki Taldea, eskuak elkarri, 15 urte\nHamabost urte dira Doke Antzerki Taldea izango zenaren lehen emanaldi hartatik.


Txantxiku Aixerrotan -\nPosted on 2014/06/17 by berbaizu\nEkainarekin batera, heldu zen txantxikuok urtea agurtzeko eguna. Horretarako, joan den zapatuan, ekainaren 14an, azken jaia ospatu genuen hondartzan. Bidezabaletik Larrabasterrara joan ginen oinez eta horren ostean, hondartzan geratu ginen eguraldi ona aprobetxatuz.\nEkintza desberdinak egin genituen bertan: askorentzako urteko lehenengo “txonbitoa” izan zena hartu genuen, hondarrez egindako gaztelu txapelketa, musu plakajea … Orain, udalekuetarako bidea hasi dugu; Bizkaiko hondartzak gozatu ondoren, Nafarroako txokoak ezagutzera goaz!\nHementxe dituzue txangoan zehar ataratako hainbat argazki. Haien artean animatu ez zirenentzako egin genuena: mingaina erakutsiz.


Gabonetako haurren harrera | Consumer\nGabonetako haurren harrera\nUrte osoan bizi diren umezurztegitik urrun hilabetez elkarrekin bizitzeko ekimena.\narabera: Ostirala, 2008ko abenduaren 19a\nIrudia: Fem Futur\nEz dira etxera itzultzen Gabonetan, baina bai familiarekin. Kasu askotan behintzat, ezagutzen duten familia bakarrarekin. Ukrainako berrogeita hamar umeri laguntzen die urtero Fem Futur erakundeak amets bat betetzen: hain egun berezietan lagunduta egotea. Zazpi urte besterik ez dituzte, baina gehienek badakite zer den baldintza apaletan edo gurasorik gabe haztea.\nImagen: Fem Futur\nGabonak berriro elkartzearen sinonimoa dira. Distantziak motz geratzen dira egun horietan, eta batzuek milaka kilometro egiten dituzte beren senideekin egun batzuk igarotzeko. Hauxe da Fem Futurren proposamena. Kiev eskualdeko berrogeita hamar ukrainar txikiren maitale-lana egiten du erakundeak. Hilabete bat emango dute Valentziako Erkidegoko hainbat tokitan harrera-familiekin. Adin txikikoak udako oporren programan parte hartzen dute, eta Gabonetan zabaldu egiten da eskolatu gabe dauden haurrentzat. “Normalean, egun horietan zazpi urte arteko haurrak etortzen dira eskolara joaten ez direnak”, azaldu du Fem Futur-en Ana Ramírezek.\nIa hamarkada bateko esperientziak erakunde horren lana bermatzen du. Uda partean, ehun haur baino gehiagoren bisita antolatzen du, beste horrenbeste familiatan. Eguberrietan ia erdira murrizten da kopurua, nerabeek egun horietan bete behar baitituzte beren eskola-konpromisoak. “Gabonak Ukrainan ez dira ospatzen —azaltzen du Ana Ramirez-ek—; horregatik, eskolatu gabe dauden haurrak baino ez dira joaten garai horretara”.\nHaur gehienak umezurztegietan eta harrera-etxeetan bizi dira. 6 eta 17 urte bitarte dituzte, eta baliabiderik gabeko familietatik datoz, desegituratuak edo umezurtzak dira. Hori dela eta, ohikoa da harrerako familiarekin urtero errepikatzea eta, are gehiago, anai-arrebekin partekatzea. “Udan hiru anai-arreba hartzen dituzten etxebizitzak daude –azaldu du Ramírez-ek–”.\nFamiliek hainbat topaketa izaten dituzte elkarteko kide eta psikologoekin.\nProzesuak pazientzia eskatzen du. Adingabeak direnez, xehetasun guztiak ahalik eta gehien zaintzen dira. Lehenik eta behin, dei egiten zaie elkarteko kide eta psikologoekin hainbat bilera egiten dituzten familiei. Geroago, martxoan, haurrak bizi diren lekura joan eta erakunde eskudunekin bidaiaren nondik norakoak adosten dituzte.\nFamiliekiko lanak aholkularitza barne hartzen du. Batez ere, seme-alabek kide berriekiko duten jelosia gainditzeko moduaz arduratzen dira gurasoak: “Batzuetan, dena kentzera etortzen direla pentsatzen dute”. Helburua da etxean hartutako adingabeak ahalik eta modurik naturalenean tratatzea, familia bateko kide izateak zer esan nahi duen jakin dezaten.\nHasierako beste kezka bat hizkuntzarekin sor daitezkeen arazoak dira. Hala ere, erakundeak dio haurrak belakiak direla, entzuten duten guztia xurgatzen dutela. Herrira iristen direnean, eskolan ikasi dituzten hitz batzuk ezagutzen dituzte, baina hemen ezer ez zaie onartzen: “Valentziaz ere hitz egiten dute”.\nPrograman parte hartzen duten familiak harremanetan daude haurrekin urte osoan. Asteburuetan deitzen diete, Kievera joaten dira bisitatzera eta, are gehiago, Espainian unibertsitate-karrera bat ikasten dutelako interesa izaten dute. Hala ere, kontuan izan behar dute azken hori ez dela beti posible. Tramiteak ez dira errazak eta, gainera, harrera prozesuak ez dakar legezko adopziorik.\nFamiliei lekualdatzearen eta mantentzearen kostua beren gain hartzeko eta laguntza desinteresatua emateko eskatzen zaie. Adingabeen duintasuna errespetatu behar dute, pertsona gisa haien garapen integrala bultzatu eta pazienteak izan behar dute, harrerak dakartzan aldaketekin koherenteak. Erakundearen lan arauak ezagutu eta onartu behar dituzte, lankidetza eten egin behar dute, erakundeak hala eskatzen badio, eta, batez ere, “informatu konpromisoa hartu aurretik”.\nHarrera-familiek beren gain hartu beharreko erantzukizun batzuk dituzte, eta aldez aurretik ezagutu behar dituzte, behar bezala erantzungo dutela ziurtatzeko. “Era berean, uko eginez gero, garaiz jakinarazi behar da, haurrei edo antolatzaileei kalterik ez egiteko”, gogoratu du Fem Futurrek. Haurren ongizatea da interes nagusia, eta horregatik zaintzen da beti.\nfamiliak harrera haurrak Navidad-eu organización-eu\nMigratzaileak eta errefuxiatuak: batez ere haurrak dira\nLarrialdia Etiopian, indarkeria- eta gose-espirala


«Oso hunkigarria da zortzi urteko umeak mimoa egiten ikustea» | El Diario Vasco\n«Oso hunkigarria da zortzi urteko umeak mimoa egiten ikustea»\nJoserra Fachado Aktorea eta antzerki-irakaslea\nFELIX IBARGUTXI Domingo, 27 mayo 2012, 04:23\nKlown txikiak. Joserra Fachado, Donostiako Zurriola Ikastolako ikasle batzuekin. :: G. RIVAS\nJoserra Fachadok urte asko darama-tza Donostiako Zurriola Ikastolan, Mikel Sarriegi eta beste batzuekin batera, hango antzerki-taldeen irakasle. Orain dela lau urte, Hipo eta Tomax pailazo-bikotea sortu zuen, eta duela gutxi ikuskizun berria estreinatu: 'Papo Pupa'.\n- Orain dela aste batzuk, Zurriola Ikastolako zuzendari ohia hil zen, Aurkene Mora, eta badakit oroimenezko ekitaldia antolatu zenutela.\n- Guretzat erreferente handia izan zenez, nahi nuen nabarmendu hu-tsune handia izan dela. Eta baita ere, nahi nuen islatu bizitzak aurrera jarraitzen duela. Ikuskizunean, hasteko, kea bota nuen; berak asko erretzen baitzuen. Eta sartu nintzen berari deika. Hunkigarria izan zen. Gero ume bat etorri zitzaidan ondora, eta bata jantzi nion, gero hark kendu egin zuen eta nik berriro jantzi, esanez bezala: «A zer nekea ume hauekin!». Gero ardo-botilla bat ireki nuen, berari asko gustatzen zitzaion-eta. Niri bezala. Eta arropa altxatuta, azpitik kamixeta arroxa atera nuen. Ni San Pedrokoa naiz, hura, berriz, San Juangoa, eta ni arroxez jantzita jende guztia barrez hasi zen. Eta listo. Irakasleek, taldean, Xabier Leteren abesti bat kantatu zioten, 'Zutaz, Maite, egina dut galde'. Tango bat dantzatu zioten baita ere.\n- Lan handiko egunak izan dituzu hauek, gazteen antzerki-topaketak izaten ari dira-eta.\n- Nik aurten hamaika antzerki-talde ditut Zurriola Ikastolan, eta bat Lasarten, Kukuka antzerki-eskolan. Lan egiten dut zortzi urtekoekin hasita, eta badut gurasoen talde bat ere. Baditut ume txikiak, baditut 22 urteko gazteak, 26koak... Beraz, abaniko guztia.\n- Eta uste dut zortzi urteko haurrekin mimoa egiten duzula, ezta?\n- Bai, eta ez dakizu ze gogoarekin etortzen diren! Oso hunkigarria da haur txiki horiek mimoa egiten ikustea. Eta gustatzen zait bosgarren mailan daudenean klown egitea berarekin. Niretzat sekulako iraultza da. Oso libre sentitzen dira eta bakoitzat bere nortasuna ateratzen du. Bakarrik eskatzen diet etxetik txanoa ekartzea, eta nik sudur gorria ematen diet. Denok daukagu barruan klown bat, eta bera ateratzen da, berez, ariketa batzuen ondoren. Ez da bila joan behar. Eta gero, klown egiten ari diren haur horiekin istorio bat antzezten dugu; oraingoan, Agatha Christie gogorarazten duen hilketa bat antzezten ari gara.\n- Klown hiztunak dira.\n- Bai, hiztunak. Gero, beste talde bat badugu inprobisaketak egiten dituena. Ateratzen ditugu gaiak eta hor hasten dira inprobisatzen.\n- Sarriegi eta zuen eskuetatik, pasa dira lagun batzuk gero Euskal Telebistako zenbait saiotan ikusi ditugunak.\n- Bai, Oihana Maritorena bera, Asier Oruesagasti ('Goenkale'-koa), Bingen Elorza... Azkeneko hau 'La máquina de pintar nubes' filmean jardun zen. Baita Amaia Iraundegi ere, garai batean 'Martin'-en, eta orain 'Bi eta bat'-en ari dena... Dena dela, guk beti azpimarratzen dugu gure helburua ez dela hori, ETBrako aktoreak ateratzea. Horiek aurrera atera dira, baina aukera izan dutelako; ez du esan nahi besteak baino hobeak direnik. Gure lana pedagogikoagoa da. Bada adin bat, telebistan sartu ezkero, itsutzeko arriskua daukazuna. Guk, berriz, sarri esaten diegu antzerkia maitatu egin behar dutela. Antzerkia maite baduzu, urte txarrak edukita ere, beti izango duzu hori bihotzean. Egin behar da gustatzen zaizulako, ez famatua izan nahi duzulako.\n- Nolatan hasi zinen pailazo?\n- Orain ela lau urte izan zen. Aurretik eginak nituen beste gauzatxo batzuk. Klownak beti gustatu izan zaizkit asko. Egin nituen ikastaro batzuk, Ana Pérezekin eta Patxi Pérezekin, biak oso onak... eta gero beste ikastaro bat egin nuen, niretzat oso garrantzitsua, César Saratxurekin.\n- Ez naiz oroitzen. Nor dugu Saratxu hori?\n- Bilbotarra da eta orain Stockholmen bizi da. 'Cámara Café'-n jardun zen. Gizon honekin berriro deskubritu nuen klown-a, eta maiteminduta gelditu nintzen. Ikastolan, komentatu nion Mikel Sarriegiri eta, halaxe, ikuskizun txiki bat sortu genuen Euskararen Eguneko festarako. Huraxe izan zen ernamuina gero Hipo ta Tomax pailazo-bikotea sortzeko. Muntatu genuen lehenbiziko ikuskizuna, 'Sukaldean', eta aurreneko urtean, artean ezezagunak ginela, 60 emanaldi izan genituen.\n- Goenkale'-ren hasieran aktore jardun zinen. Isasias izan zinen, oso pertsonaia maltzurra, benetan gaiztoa.\n- Orain dela hamahiru bat urte izango zen. Deitu zidaten casting baterako eta ezetz esan nuen, ez nintzela azalduko, fede gutxi bainuen telebistan. Baina Miren Gojenolak pila bat insistitu zuen eta azkenean joan. Egin nuen eta esan zidaten deituko zidatela emaitza esateko. Esan nien azkar deitzeko, oso bidaizaleak izan baikara. Vietnamera joatekoak ginen, berrogei egunerako, eta joan egin ginen. Orduan ez zegoen telefono mugikorrik. Handik bueltan, telefonoko erantzugailuan mezu pila bat: mesedez, azaltzeko! Deitu nuen... eta papera eman zidatela! Oso fuertea izan zen: Mikel Garmendia, Kontxu Odriozola eta ni ginen aktore printzipalak. Esaten nuen: hemen ez dut aguantatuko ezta... Ez dakit nola defendatu nintzen. Ustekabe handia izan zen jendea hasi zenean kalean pertsonaia horretan sinesten. Getarian, sanjoanetan, beti ipintzen dute panpina bat egur pilaren erpinean, su emateko, eta urte batean izena erantsi zioten: Isaias.\n- Eta gero 'Goenkale' utzi beharra gertatu zen.\n- Han sartu nintzenean, Zurriola Ikastola ez nuen utzi. Garbi neukan behin-behineko lana izango zela telebistako hura. 'Goenkale'-n, hiru urte jarraian egin nituen lehenbiziko etapan, eta gero bueltatu nintzen eta guztira bost urte izan ziren. Kristoren aukera izan zen, pila bat ikasi nuen. Banekien zer erantzun behar nien bukaera adieraztera zetozenean: lasai,asko ikasi dut eta plazer bat izan da. Dena dela, telebista hor dago, eta Mikel eta biok askotan hitz egiten dugu eta proiektu pila bat dugu.\n- Esan nola bizi duzun zure pasaitartsun hori.\n- Han jaio nintzen eta hor daukat familia. Nire birraitona etorri zen hona Galiziako Rianxotik soldaduska egitera, eta gelditu. Aitonaren eta aitarekin asko bizi izan nuen itsasoaren kontu hori, eta orain txalupa daukat. Aitona, Pepe, da argazki famatu batean Aita Manuelen ondoan ageri dena, Errepublikako bandera eskuetan. Oso polita da nire txalupa hori, Donostiako Juan Pablo Olabek egina. Bi anaia dira eta ontzi tradizionalak egiten dituzte poliesterrez, bela ipintzeko aukerarekin, eta ni belaz ibiltzen naiz. Donostiaraino ere etorri naiz ni belaz, eta bueltatu.\nLa Diputación custodia 13 obras de Chillida durante las obras del museo


Udalak 13 milioi euro suspertu ditu Donostian inbertsioak egiteko - Gipuzko Buru Batzarra\nEneko Goiak adierazi du, Covid-aren krisiaren eragina udal kontuetan 45 milioi ingurukoa dela. Alkateak azpimarratu du indarreko gobernu programa dela egoerari aurre egiteko tresna.\nEneko Goiaren adierazpena, politika orokorreko udal batzarrean\nMintzaldia - 2020/10/27\nDonostiako alkate Eneko Goiak aditzera eman du, hirian inbertsioak egiteko geldi zeuden hainbat aurrekontu-sail suspertuko direla, eta guztira 13 milioi euro izango direla. Era berean, Udalak soberakinaren 6,7 milioi euro erabiliko ditu udal zerbitzuen maila mantentzeko eta Covid-19aren krisiaren ondorioz sortutako hainbat beharri aurre egiteko, eta ez du baztertzen finantzatzeko beste hainbat bidetara jotzea.\nEneko Goiak inbertsioak berriro egiteari eta Udalaren finantza-aurreikuspenei buruzko iragarpena egin du gaur Donostiako Udaletxean egin den hiriko Politika Orokorreko udalbatzarrean.\nHoriek horrela, Goiak zehaztu du, diru-sarreren gutxitzearen eragina udal kontuetan gutxi gorabehera 45 milioi eurokoa izango dela. Eta aurreikuspen hori udaberriaren hasieran, hain zuzen ere, pandemiaren hasieran, egindakoa baino baikorragoa da. Izan ere, Udalak Finantzatzeko Foru Funtsetik aurreikusitako diru-sarreren gutxitzea txikiagoa izango da, eta beraz, Udalak aurrekontuan zehaztutakoa baino 23 milioi euro gutxiago jasoko ditu.\nUdal tasa eta zergen bilketaren aurreikuspena gutxitu da, eta Udalak aurreikusitakoa baino 8 milioi euro gutxiago galduko ditu.\nHorri guztiari honakoa erantsi behar zaio: Udalak 6 milioi euroko ez-ohiko diru-sarrerak lortu ditu, eta gastu arruntari eutsi ahal izan dio oinarrizko zerbitzuak kaltetu gabe. Hortaz, 2020rako aurreikusitako defizita, egun, 40 eta 45 milioi euro artekoa da.\nHorren harian, Donostiako alkateak segidakoa esan du: “Defizita handia da, baina itxaropentsu gaude eta egoera ekonomikoari erabakigarritasunez aurre egiteko prest gaude. Eta horretarako, udal kontuetan ez-ohiko esfortzuak egingo ditugu donostiarrek merezi dituzten kalitatezko zerbitzuak mantentzeko".\nEneko Goiak adierazi du udal gobernuak etorkizunari helduko diola zuhurtziaz. Izan ere, hori izan da orain arte mantendu den jarrera eta, ondorioz, Udalak zuzenean kaltetuak izan diren sektoreei lagundu ahal izan die. Eta zuhurtzi horren ondorioz, ekonomia arloan erabakiak ezin izan dira hartu finantziazioaren helmuga guztiz osatuta izan arte. Eta horrek Udala behartu du inbertsioen egutegia moldatzera.\nGoiak honakoa gaineratu du: “Ez diegu uko egiten hiriak aurrera egiten jarraitzeko behar dituen inbertsioei, baina beranduago egin beharko ditugu, egoera ekonomikoak hala behartuta".\nEra berean, alkateak esan du, Udala gai dela zorra handitzeko 26 milioi euro arte, baldin eta egoerak hala beharko balu, hain zuzen ere, egun ahal dena baino zor bikoitza. Eta horrekin batera iragarri du, udal gobernuak aurrekontua 2021eko lehen hiruhilekoan egingo duela, behin udalaren finantza eta zerga helmuga argituta.\nGobernu programa indarrean\nHalaber, alkateak Udalaren mugarri nagusienak azaldu ditu, martxoan pandemia hasi zenetik. Eta honakoa esan du: "Nahiz eta gidoia aldatu behar izan dugun, duela urtebete EAJk eta PSE-EEk adostutako gobernu programaren helburuek inoiz baino indar handiagoa dute".\nIldo beretik, Goiak azpimarratu du etorkizunean udalaren eginkizunaren giltzarri iraunkortasuna izan behar duela, bai arlo sozialean, baita ekonomikoan eta ingurumen arloan ere.\nEra berean, eginkizun publikotik harago, alkateak komunitateari deia egin dio egoerari aurre egiteko: "Elkarlanean, batera, aurre egin behar diogu egoerari. Gure ohiturak aldatu behar ditugu, eta kontsumitzen dugunean tokiko merkataritzan egin behar dugu; ostalariei lagundu behar diegu; musukoa jarri behar dugu; eskuak garbitu behar ditugu; eta hiriko kultura-jardueretan parte hartu behar dugu. Guztiok dugu zer egiteko, baita lokal baten edo etxebizitza baten jabeak ere, bertan bizi den edo bere jarduera ekonomikoa gauzatzen duenari alokairuekin lagunduz".\nAlkateak mezu baikor bat eman nahi izan du bere hitzaldia amaitzeko: "Urakanaren erdian gaude, baina Donostiak beste hainbat krisiri aurre egin dio, eta oraingoan ere aurre egingo dio".


Emakumeen arteko harremanak sendotzen, etxetik - Astigarraga - Kronika.eus\nEmakumeen arteko harremanak sendotzen, etxetik\nKronika - Erredakzioa 2020-04-29 00:00\nBerdintasun Sailak proposamena egin die herriko emakumeei, elkar ezagutu eta kolektibo gisa dituzten behar eta nahiak ezagutarazteko. Whatsapp taldea sortuko da horretarako, eta izen-ematea irekita dago.\nAlarma egoera medio, bertan behera geratu dira oraingoz, Emakumeon Plazako muralerako argazki-saioak. Baina, bitartean, proposamena luzatu die Udaleko Berdintasun Sailak Astigarragako emakumeei, «etxetik bada ere, elkarren arteko harremana sendotzeko. Hala nola, elkar ezagutzeko, elkarri laguntzeko eta zuzenean bakoitzaren eta kolektibo gisa dituzten beharrak eta nahiak ezagutarazteko».\nBi bide proposatu ditu elkarrekin komunikatzeko.\nWhatsapp taldea, zabalik\nBatetik, emakumeen whatsapp taldea sortuko da. Bertan parte hartu dezakete aipatutako muralerako argazki saioetarako izena eman dutenek eta eman ez dutenek; denek. Parte hartzeko, baimen orria bete behar da (eskuragarri, www.astigarraga.eus webgunean) eta berdintasuna@astigarraga.eus helbidera bidali. Baimena jaso eta hurrengo egunetan jasoko da taldean sartzeko gonbidapena, whatsapp bidez.\nErabilera arauak ere zehaztu dira: Astigarragako emakumeentzako taldea izango da; berdintasuna eta indarkeria matxistarekin lotutako gaien inguruan informatzeko edo hitz egiteko bakarrik erabiliko da; eta iritzi eta ikuspegi guztiak errespetatuko dira, eta elkarren arteko ahizpatasuna eta begirunea sustatuko dira.\nBi talde feminista, aukeran\nBestalde, herrian bi talde feminista lanean ari direla ere gogorarazi du Berdintasun Sailak.\nHarituz elkarteak, Matazak indarkeria sexistaren aurka proiektua dauka martxan, eta asteartero elkartzen da kultur etxean, 16:30etatik 19:30etara. Harremanetarako: familiamadejas@gmail.com helbidea edo 630 678 474 (Isa) telefonoa erabili daitezke.\nBestalde, 2019 urtean sortutako Aztifemiak taldea dago, herrian feminismoa sustatzeko eta lantzeko hainbat ekimen esku artean dituena. Harremanetan jartzeko: aztifemiak@gmail.com.


Donostiako Londres hotela eta beste eraikin bat hustu dituzte metroko lanen «istripu tekniko» baten eraginez | Gizartea | Berria\nNoiz sortua: 2020-06-05 15:02:46\nMetroaren lanak egiten ari dira aldamenean. Habe bat apurtu da eraikinaren azpian.\nLondres hotelaren ingurua hesitu dute. BERRIA Tamaina handiagoan ikusi\nDonostiako Mirakontxan dagoen Londres hotela eta beste eraikin bat hustu behar izan dituzte suhiiltzaileek, sotoan luizi bat gertatu delako. Etxebizitzetan zeudenek zarata ozen bat entzun dute, eta haiek deitu diete suhiltzaileei.\nBi eraikinon ondoan Donostiako metroaren lanak egiten ari dira. Eusko Trenbide Sarea da lan horien arduraduna. Teknikariak aztertzen ari dira zer gertatu den. Esan dutenez, habe bat apurtu da erakinaren azpian.\nZuloak metroaren obrekin loturarik duen galdetuta, Jon Txabarri Donostiako Hirigintza zuzendariak esan du «kausa-efektu erlazio bat» egon dela: «Bat-batean sortutako kausa bat izan da, ez da arduragabekeriarik izan. Tunel bat egiterakoan, galeria bat sortu da, eta horrek eragin du hondarra mugitzea eta hara joatea». Istripu bat izan dela gaineratu du, «baina istripu teknikoa. Edozein obratan sor daitekeen zerbait da: espero ez den zerbait, ikerketa geologiko eta teknikoak eginda ere».\nAntonio Aiz Eusko Jaurlaritzako Azpiegitura eta Garraio sailburuordeak azaldu duenez, metroaren obretan «ur iragazketa bat» gertatu da, «eremu karstiko batetik datorrena, eta Zubieta kaleko 8. zenbakiko eraikineko sotoan zulo bat eragin duena. Nola eutsi aztertzen ari gara, nola estali soto hori, zulo hori. Itxuraz, eraikinean ez dago egiturazko arriskurik».\n8 eta 10 zenbakietako bizilagunak irtenarazi egin dituzte, eta eraikinaren egitura osoa ikuskatuko dute, Aizek jakinarazi duenez: «Dagoeneko lekuko topografikoak jarri ditugu fatxada osoan, bilakaera neurtzeko».\nSOS Deiak-ek hasieran adierazi duenez, «ur jarioa» gertatu da.\nDONOSTIA-SAN SEBASTIAN, Zubieta kalean ur jarioa dela eta kaleko bi eraikin eta Londres hotela ateraraziak izan dira. Zauritu barik.\nDONOSTIA-SAN SEBASTIAN, debido a un fuga de agua en la calle Zubieta han sido desalojados dos portales y el hotel Londres. Sin heridos. pic.twitter.com/tTguiz2kYk\n— SOS Deiak - 112 (@112_SOSDeiak) June 5, 2020\nBizilagunek goizerako nabaritu dute zerbait gertatu dela: «Goizaldera, krakateko bat entzun dugu, eta 08:00etan, zarata handi bat. Azken solairuetan ez zeukaten urik; iturginari deitu diote, eta iturginak ikusi du dena erorita zegoela».\nHegalak kirol zentroa ere hustu egin dute. Zubieta kaleko zirkulazioa eten egin dute, eta Kontxa pasealekuaren zati bat itxi.\nSotoa hormigoiz betetzen hasi dira 16:00 aldera.\nHormigoi kamioiak bata bertzearen atzetik @berria pic.twitter.com/VKsFwgdxPZ\n— Maddi Ane (@mtxoperena) June 5, 2020\nHotel Londresen gaurko eraikina 1916. urtean zabaldu zuten, eta seigarren solairua gehitu zioten 1922. urtean. Asko zabaldu zuten eraikina 1930. urtean.\nDonostiako Udaleko ordezkariek azaldu dute metroaren obrekin lotutako «istripu tekniko» bat izan dela, Zubieta kaleko 8. eraikineko sotoan, baina eraikina oro har ez dagoela kaltetua. Bizilagunek hotel batean igaro beharko dute gaua.\nJose Mari Gutierrez obrako zuzendari teknikoak adierazi duenez, ez ziren «jabetzen hemendik 120 metrora dagoen tunelaren eta eraikinaren arteko harremanaz. Egia da ur filtrazioak izan ditugula, logiko den bezala, edozein tunel egiten denean bezala. Ur filtrazio horiek tratatu egiten dira, edo inpermeabilizatzen saiatzen gara, baina ohartu gara Kontxako hondartzaren gune hau gune karstiko bat dela, zuloguneak daudela, eta horietako batzuek harreman zuzena dutela eraikin horrekin». Zer gertatu da? «Logikoa den bezala, tunela egiterakoan, nahiz eta 120 metrora egon, ur filtrazio batzuk sortu dira, zeinek hondarra eraman duten, eta zimendatzean zulo bat sortu duten».\nZuloa «txiki samarra» da, Gutierrezen arabera: «Logikoa da honek alarma sortzea, baina eraikinean behin-behinean egindako ikerketaren ondoren, egiaztatu dugu eraikinak ez daukala pitzadura edo arrakalarik. Segurtasunagatik, Londres hotelera eta 10 zenbakiko eraikinera zabaldu ditugu neurriak, eta udalak esango du noiz sar daitekeen eraikinetan».\nZuloa hormigoiz betetzen ari dira, zimentazioa berriro egiten, zutabeetako bat erori egin baita. Zorionez, ez zuen karga asko transmititzen: ez du pitzadurarik eragin.\nDuela bi egun, ekainaren 3an, lanetan ura topatu zutela adierazi zuen Twitter sare sozialean @topometro erabiltzaileak, bideo baten bitartez. Txiolariari bideoa pasatu zion pertsonarekin hitz egin zuen Irutxuloko Hitza-k, eta hark adierazi zion grabazioa ez zela egun horretakoa, berehala ez argitaratzea erabaki baitzuten, «enpresak ez jakiteko nork grabatu duen bideoa».\nERNE!!! Donostiako metroko obretan urarekin topo egin dute!!! pic.twitter.com/lAew9f7Ds6\n— Topometro (@topometro) June 3, 2020\nKazetariari azaldu zioenez, AHTaren lanetan ere gertatzen dira horrelako isurketak, baina Donostiakoa ez zela «normala» gaineratu zuen: «AHTan, askotan lur azpiko urmaelak aurkitzen dituzte: ura erortzen da, zuloa estaltzen dute, eta jarraitu egiten dute. Kasu honetan, ordea, ur dezente erortzen ari da; urmael bat izan daiteke, baina ez dakite nondik datorren, eta bost axola zaie. Zulatzeko makina batekin zuloak egiten dituzte beste aldean zer dagoen jakiteko eta ondoren aurrera jarraitzeko, baina, kasu honetan, urarekin egin dute topo. Normala dela esango dute, baina niri ez zait oso normala iruditzen». Era berean, nabarmendu du horrenbeste ur ateratzeak «beldurra» ematen duela, eta gaineratu zuen aste honetan bi langilek borondatezko baja eskatu dutela, «ez zirelako seguru sentitzen».\nBideoaren egileak esan zuen bideoa Kontxa inguruko obretan grabatu zutela, eta nabarmendu zuen lanen gainean dauden etxeak «oso zaharrak» direla eta askok egurrezko habeak dituztela: «Teknikari askorekin hitz egiten dut, eta esaten didate egurrezko habeak onak direla, baina lehor edo bustita egon behar direla, aldaketak kalte egiten diela. Orain, ordea, horrenbeste lur mugitzen ari dira azpian, eta Donostia padura bat da. Ez dakite ura zehazki nondik datorren, baina itsasoa hor bertan egonda, asko ematen du pentsatzeko».\nMetroa luzatzeko egitasmoaren kontrako Satorralaia mugimenduak adierazi du etxebizitzetan pitzadurak, arrakalak eta bestelako kalteak salatu dituztela azken egunetan inguruetako biztanleek. «Easo kalearen (1 zenbakia) eta Zubieta kalearen (1-E zenbakia) ertzeko eraikin batean, ezegonkortze estrukturala gertatu da: etxearen egitura osoa mugitu, eta obraren alderantz okertu da eraikina». Mikel Alvarez Satorralaia mugimenduko kideak esan duenez, gaurko ezbeharra gertatu den eraikinaren pareko bizilagunekin bilkura egin zuten otsailean, eta haiek esan zieten euren eraikinetan «egituraren desorekak» eragin zituztela. Ordurako lau zentimetrokoak zirela salatu zuten.\nGaineratu duenez, «hamarnaka salaketa» jarri dituzte biztanleek ustez metroko lanek eragindako kalte txikiagoengatik ere. Gaur ezbeharra pairatu duen blokearen azpitik pasatzen da metroaren ibilbidea, Alvarezen arabera.\nMugimenduak kalteen simulazio bat egiteko eskatu zioten Eusko Jaurlaritzari. «Martxoan erantzun ziguten ez zutela beharrezko ikusten».\nMugimenduak protesta elkarretaratze batera deitu zuen atzo ekainaren 21erako, Donostiako metroaren lanak Kontxako hondartzaren azpian egiten ari direla salatzeko. Hain justu, gaur ezbeharra gertatu den lekutik oso gertu egin asmo dute protesta: Kontxako pasealekuko erlojuetan. Salatu zuten «zentzugabeko azpiegitura honek Kontxako hondartzaren itsas lurpea Perlatik Londres hotelera 300 metroko tarte batean zulatzea aurreikusten duela, eta itsas azpian urak ponpatzeko potentzia handiko estazio bat kokatzea» .\n«Ingurua oso kaltetuta dago», esan du Alvarezek. «Argi dago metroaren obren eraginez gertatu dela gaurkoa». Adierazi du Donostiaren gune hori paduraren gainean dagoela eraikita, eta obra «oso erasokorra» dela. Lanak gelditzeko eskatu du.


"Hemendik ere aterako gara" — TUlankide MONDRAGON\n"Hemendik ere aterako gara"\nMONDRAGONeko presidenteak txalotu egin du kooperatibek koronabirusaren aurrean erakutsi duten jarrera eta baikor azaldu da egoera gainditzeko daukagun aukeraz. Bere ustetan, elkarren arteko lankidetza, lana eta konfidantza ezinbesteko aldagaiak izango dira etorkizunari aurre egiteko.\nZelako eragina izango du krisi honek Korporazioan?\nIdeiarik ere ez. Nire ustez, krisi honetatik irteteko lehen gakoa osasun alderdiaren bilakaera izango da; hau da, zenbateraino ezagutuko dugun birus horren portaera, tratamenduari dagokionez defentsa motaren bat dagoen edo egongo ote den, edo, batez ere, txertoa, osasun arazoak okerrera egitea eragotziko duen itxaropena. Eta horrek guztiak eragin ikaragarria izango du, ez baita gauza bera pandemia per sé, berez, desagertzea ala neurri batzuk hartzearen ondorioz izatea. Beraz, ez dakit 'V', 'U' edo 'L' moduan aterako garen; izan ere, esan dizudan bezala, dena birusaren bilakaeraren araberakoa izango da, eta, bigarrenik, beharrezko neurrien araberakoa: garaiz eta azkar hartzen ote diren eta horiekin asmatuko ote dugun. Neurriak modu sinkronizatuan landu behar dira jokalekutzat hartuta Europa, Espainia, Euskal Herria eta enpresa.\nZure ustez, zein izango da pandemia honen irtenbidea?\nLana, eta konfiantza izatea eta transmititzea. Arazo global batek konponbide globalak behar ditu, baina munduko lidergorako Txina eta Amerika arteko lehiak aurreikus ezin daitezkeen pasarte berriak ere ekarriko dizkigu.\nEuroparen unea da: beste batzuen erabakien menpe arrastaka ibili beharrean, Europak batuta agertu beharko luke eta munduan dagokion funtzioa bete. Horretarako, helburu komunekin gogoberotuko duten liderrak behar dira, batzuetan ulergarriak izan daitezken norberekoikeriak ere murriztuko dituztenak, haustura baten ondorioak ez lirateke-eta batere onak izango, ezta hobeto kokatuta daudenentzat ere. Iparraldeak hegoaldeari laguntzeko unea da, eta ez da nahikoa izango mailegura mugatzea.\nIkasitakorik pandemia honetatik?\nBi, batez ere. Lehenengoa da mundu global, teknologiko eta interkonektatu honetan ez dagoela salbu dagoen enpresarik. Oso ahulak gara, zaurgarriak. Eta bigarrena da ez dagoela gelditzerik. Buruarekin, estrategiarekin eta pertsona onenekin. Hori guztia ez ezagutzaren ikuspegitik bakarrik, baita teknologiarekin, digitalizazioarekin eta abarrekin ere. Eta jakin behar dugu ibiltzea ez dela nahikoa: korrika egin behar dugu.\nErronka handia dugu aurrean, eta hondamendi honetatik ateratzeko kolektiboki gure onena eman behar dugu, eta etorkizunari baikortasunez begiratu behar badiogu ere, jakin behar dugu hurrengo hilabeteetako jokalekua ikaragarria izango dela, konplexua, konpromiso handikoa. Baina aurre egin behar diogu, ziur baikaude gure eredu kooperatiboak asko lagunduko digula gainditzen.\nArtikulua TU Lankide aldizkarian argitaratu da.


Erosketa txartelaren asegurua\nGarraio publikoko txartela El Corte Ingléseko erosketa txartelarekin erosten duten bidaiari guztiek aseguru bat izango dute ondoko zenbatekoarekin: 721.214,53 € pertsonako (hilez gero edo gorputzeko zatiren bat galduz gero), eta bidaia bakarrean txartel bakoitzeko gehienez ere 4 pertsonarekin.\nIstripuren bat izanez gero\nEl Corte Inglés Erosketa Txartelaren jabeak eta baimenduek bermatuta izango dute, istripuren batean hilez gero, istripuaren aurreko 365 egunetan egindako erosketa guztien zenbatekoaren pareko kalte-ordainak jasotzeko aukera, El Corte Inglésekin duen saldoa edo/eta Finantza El Corte Inglés data horretan, gehienez ere ondoko zenbatekoa: 24.000 €.\nGaltzen bazaizu edo lapurtu egiten baldin badizute, zeure ardura babestuta geratuko da zeure Erosketa Txartela iruzurrerako erabiltzen baldin badute baimenik ez daukaten pertsonek, gehienez ere ondoko zenbatekoa: 4.507,59 €.\nTelefonoz deitzea nahikoa duzu, zeure etxean laguntza eta konponketa zerbitzuak nahi baldin badituzu:\n- Etxeko elektrotresnak konpontzeko teknikariak\n- Igeltseroak, etab.\n- Laneskuaren tarifak aldez aurretik zehaztuta izaten dira, eta zeuk ere aldez aurretik jakingo dituzu.\n- Eguneko 24 orduetan, urteko 365 egunetan arreta zerbitzua izango duzu.- 3 orduan baino gutxiagoan izango duzun larrialdi zerbitzua.\n- Joan-etorriko gasturik gabe.\nZure familiren hotz osasunerako\nAukeratutako odontologo talde batzure familiak kalitaterik oneneko hortzetako asistentzia izan dezan.\n- Tratamenduetarako aldez aurreko aurrekontuak egiten ditugu.\n- Tratamenduak bukatutakoan behar den bezala egiten dugu faktura.\n- Eta zerbitzu bakoitzean diren preziorik garestienen baremoa, bazkideentzako bakarrik. Horrekin, modu nabarmenean aurreztea lortuko duzu.\nBidai Istripuetarako asegururik gabe:26,37 € /urtean.\nBidai Istripuetarako aseguruarekin, berriz:39,50 € /urtean.\nInformazio gehiago nahi izango bazenu, deitu ondoko telefono zenbakira: (91) 402 49 48


XV. Laburbira film laburren zirkuituan sartu dute 'Z U L O' lana - Uztarria (Azpeitia)\nXV. Laburbira film laburren zirkuituan sartu dute 'Z U L O' lana\nAmancay Gaztañaga zestoarrak eta Erika Olaizola azpeitiarrak zuzendutako lana da 'Z U L O'. Lana Azpeitian aurkeztuko dute datorren ostiralean, abenduaren 29an. Zinebin eta Lekeitioko Euskal Zine Bileran sari bana jaso du film laburrak.\nOlaizola eta Gaztañaga. Ikusi haundiago | Argazki originala\nEuskaltzaleen Topaguneak aukeratu ditu jada Laburbira zirkuituaren XV. edizioan emango dituzte filmak. Abenduaren 19an egin zuen epaimahaiak aukeraketa, eta hautatu dituzten zortzi lanen artean da Amancay Gaztañagak eta Erika Olaizolak zuzendutako Z U L O film laburra. Lan horrez gain, Ilunpetan, Night Shift, Higadurak, Ejecutor, Tazan, Areka eta Kreba ere hartuta dituzte zirkuiturako.\nZ U L O film laburra abenduaren 29an aurkeztuko dute haren egileek Soreasu antzokian. Emanaldiaren ostean solasaldia izango da bi zuzendariekin. Dagoeneko hainbat sari jaso dute filmaren egileek, hala nola Euskal Zuzendaririk Onenaren Saria jaso zuen Bilboko 59. Zinebi Dokumentalen eta Film Laburren Nazioarteko Zinemaldian eta Lekeitioko Euskal Zine Bileran amateur mailako film labur onenaren saria.\nLaburbira otsailak 28tik martxoaren 28ra egingo dute, eta egun horietan hainbat emanaldi izango da Euskal Herriko txoko desberdinetan.\nOlatz Prat: "Kultur transmisioa helburu estrategikoa da"


EAJ-PNV - Nafarroako gobernu berriaren eraketa\nNafarroako gobernu berriaren eraketa\nForu Erkidegoko presidentea María Chivite izango da, lehen presidenteordea Javier Remírez eta bigarren presidenteordea José María Ayerdi (Geroa Bai). Gobernuan jarraituko du Manu Ayerdik presidenteorde ekonomiko gisa, eta orain arte jarraituko du Ekonomiaren eta Enpresen Garapenerako Sailean.\nManu Ayerdi Napar Buru Batzarreko presidente izan zen 2012tik 2015era bitartean. 2015eko uztailaren 23tik 2019ko abuztuaren 7ra bitartean Nafarroako Gobernuko Presidenteorde eta Garapen Ekonomikorako Sailburu gisa jardun zuen Uxue Barkos Nafarroako presidente zelarik. 2019ko abuztuaren 7tik aurrera Nafarroako Gobernuko Ekonomiaren eta Enpresen Garapenerako Sailburu gisa jardun du.


Ibilbidea - Mugaz gaineko proiektua : paseorako bide segurtatua, oinez edo txirrindularekin Getarritik Bertizeraino\nProiektu honek paseorako bide segurtatua eskaini nahi die, hala oinezkoei nola txirrindulariei, patinatzaileei… Baiona eta Iruinea, senideturiko bi hirien artean. Mugikortasun murriztua dutenek ere erabil dezakete.\nHasiera batean, EUROZIKLO Getaria eta Bertiz artean da prestatua, Euskal Erlaitzean zati bat egin gabe geratzen delarik, halere; natur babeslekuan doan zati horren prestaketak, egin bidean den proiektu orokorrean sartuak izango dira\n60km inguru dituzte parte-hartzaileek prestatu, bizikleta-bide gisa (txirrindularientzat soilik) eta espaloi moduan (oinezkoentzat soilik) edo bide berde gisa (motorrik gabeko erabilera ororentzat). Ibilbidea, batzuetan, errepideetan doa; hala denean, joan-etorri gutxiko errepideak hautatu dira.\nOinez edo bizikletaz doazen bidaiariak hartzeko asmoz, Irungo Udala harrera emateko eta zerbitzuak eskaintzeko eraikin bat prestatzen ari da, lehen aduana bulego zen eraikin batean. Sinbolikoki Frantzia eta Espainia arteko mugan kokaturiko harrera leku horrek Txingudiko badiaren gaineko informazio puntu garrantzitsua izanen da, bai eta «1. Eurovelo» bizikleta-bidearen informazio guneetako bat (ziberespazioa, bizikleta-ibiltariek interneten kontsultak egin ahal ditzaten, erreserbak egin, mezu elektronikoak igorri eta jaso…)\nEUROZIKLO … eta harago?\nMugazgaineko ibilbide hau, Europako ibilbide baten barnean kokatua da, «Eurovelo» bizikleta-bidearen barnean, hain zuzen ere, zeinak Ipar poloa eta Sagres, Portugal hegoaldean, lotzen baititu, 8200km eginik..


Harremanetarako - Aiton Etxe\nAitonetxe Egunkeo Zentroa - Centro de Día // Mikelete kalea, 10 - Altzibar Auzoa, Oiartzun, Gipuzkoa // Tel: 943 492146 - 688 686042 // aitonetxe@egunekozentroa.com\nZure izena (beharrezkoa da)\nZure helbide elektronikoa (beharrezkoa da)\nErabilpenaren baldintzak onartzen ditut.\nnteresdunei haien datuen tratamenduaren nondik-norakoei eta baldintzei eta haien eskubideei buruzko informazioa emateko eginbeharra betetzearren, jarraian dagoen informazioa jartzen dugu zure esku. Sinatu aurretik, irakurri arretaz.\nAiton Etxe Eguneko Zentroa, S.L.\nDATUEN TRATAMENDUAREN XEDEA:\nZure kexa, iradokizuna edo eskerra kudeatzea eta hari erantzutea. Datuak harremanak irauten duen bitartean bakarrik mantenduko dira, legez eska daitekeen bitartean baino ez, eta ondoren, erakundearen prozesu seguruei jarraiki suntsituko dira.\nDATUAK TRATATZEKO LEGITIMAZIOA:\nInformazio eskaerari erantzuteko bi alderdiak duten interes legitimoa.\nDATU PERTONALEN BESTELAKO HARTZAILEAK:\nLegezko betebeharra dagoen kasuetan izan ezik, ez da daturik uzten hirugarrenei. Nazioarteko datu-transferentziako aurreikuspenik ez dago.\nDatuen inguruko baimena baliogabetu dezakezu eta sartzeko, zuzentzeko, kontra jartzeko, mugatzeko, eramateko eta ezabatzeko zure eskubideak gauzatu (baita Informazio gehigarrian ageri diren beste eskubide batzuk erabili ere) ondorengo helbidera idatziz: Aiton Etxe Eguneko Zentroa, S.L., Mikelete Kalea, 10. Bajo – Oiartzun 20180 Guipúzcoa.\nLLege oharra eta Baldintza orokorrak\nAitonetxe Egunkeo Zentroa - Centro de Día\nMikelete kalea, 10 - Altzibar Auzoa, Oiartzun, Gipuzkoa\nTel: 943 492146 - 688 686042\n© Aiton Etxe - Eguneko Zentroa